فازیل شەوڕۆ: پێکەوە ژیان، جار جار گەوزێکی دەوێ! – WTARIKURD\nتۆ وەرە، ژیان و گوزەرانی باب و باپیرانمان لە گەڵ ژیانی ئەم سەردەمە هەڵسەنگێنە، ئەوجا تێدەگەی کە ئەوان لە چ قوڕبەسەری و مەرگەسات و عەزابێکدا ژیاون و چۆن لەتە نانێکیان پەیدا کردوە، خۆ لە شار یان لە دێ، هەر یەک دوو ئاغا و کوێخا هەبوون، باقییەکەی، جۆتیار و پاڵە و ڕەنجبەر و کاسب بووە. خانوو و نێوماڵیکی سادە، ئەگەر دوو ژووری سواغدراویان هەبووایا، ئەوا پاشا بوون، ژوورێک بۆ دانیشتن و نانخواردن و دیوەخان و نووستن، ژوورێک بۆ زەخیرە و کەندوو و هیزە و گۆزکە و تریانە و سندووق. بەڵام لەگەڵ ئەو ژیانە سادەییە، ئەوان دڵساف، خۆشلوتف، ڕەفتار شیرین و بە تەحەموول و دووربین بوون و ڕۆحی لێبوردنیان هەبوو ــ تا ڕادەیەکی زۆر.\nمن کوڕی نەنکم بووم، ئەوەندەی لە باوەشی ئەو خەوتووم، هێندە لە باوەشی دایکمدا نەبووم. جا چونکی نەنکم ( 23 ) ساڵ بێوەژنی دیتبوو و لە ( 13 ) کوڕوکچانیش ( 11 )ی جوانەمەرگ ببووون، زۆر بلیمەت و دونیادیتە و ئاقڵ بوو، سەرەڕای ئەوەی حەکیمی سەردەمی خۆشی بوو.\nشەوێکی زساتان، دوای نوێژی خەفتنان، وەختی نووستن، سەلکە بزۆتەکانی لەناو ئاگردانەکە دەرهێناو بردیە بەر بارانەکە، لە حەوشێ، ئەوجا سێرێکی بەسەر پشکۆی ئاگردانەکە داداو دۆشەگێکی لەسەر ڕاخست، چونکە نەنکم پشتی دەهێشا، لەسەر ئاگردانەکە دەخەوت. هەر بەو پشت ئێشانەش ئەمرێ خوای کرد. جا ئەو شەو بەدەم مەسەلۆکان ئەوەی بۆ گێڕامەوە، کە بەڕاستی ژنە جێرانێکی بۆی گێڕابۆوە:\nوەتمان، سەر لە ئێوارە، لەگەڵ فاتمی ژنی لێیان دەبیتە چەقە، وەتمان قسان بە فاتمێ دەڵێ و ئەویش هێندێ پرتە پرت دەکات و لێک عێدز دەبن. دوای نوێژی خەفتنان، پێش ئەوەی فوو لە چرا ڕەشکە بکەن، وەتمان دۆشەگۆرەی خۆی دەباتە ئەو سەری بن دیواری ژوورە گەورەکەیان، شڕە لێفێک بە خۆی دادەدا، کە فاتم تێدەگا، نیازی چییە، ئەوەیش لبادەکی ڕادەکێشێتە بن دیواری ئەو بەری و کۆنە جاجمێک بە خۆی دادەدا و بە تەنیا دەخەون. پاش، بڵێ، نیو سەعاتێک، دونیا کش و مات، هەر دەنگی پلووسکی بانی و لێزمەی باران دێ، وەتمان دەڵێ:\n– فاتم! بە خەبەری؟\nفاتمیش یەکسەر دەڵێ: لۆ! هەر ئەتو بە خەبەری؟\nوەتمان، نەختێ دڵێ بەو قسەی فاتمێ خۆش دەبێ، دیارە ئەوەیش دڵی هەر لە کن ئەوە و بە تەنیا خەو ناچێتە چاوی.\nوەتمان، ماوەی جگەرەکێشێکی خۆی کڕ دەکاو دوای دەڵێ:\n– بەوخوایەی!بەم شەو درێژە، بەو زساتە ساردە، تا سبحەینێ، ڕەق دەبینەوە.\nفاتم، وەک برووسکە، لە دەمی دەداتەوە و دەڵێ:\n– باشە مامۆستای دوانزدە عیلم، ئەدی سەر لە ئێوارێ، نەتدەزانی، زساتنە و شەو درێژە و دونیا بەفر و کرێوەیە؟\nوەتمان خۆی بێدەنگ دەکات و دەزانی قسەکانی فاتمی حەقن، نەختێ ویژدانی دێتە جواب، بەڵام پیاوەتی، ڕیی پێنادا، تەنازول بکات و بچێ دەستی فاتمێ بگری.\nدیسان وەتمان هەستێ لە خۆی دەبڕی و دوای ماوەیەک، وەک بڵێی قسان بۆ خۆی دەکا، دەڵێ:\n– جا من خەمی تۆمە، لەبن دەرگای خەوتووی و کەلێنی ئەو دەرگایە دەڵێی کونەبایە، ئەوشەو ڕەقدەبیتەوە!\nفاتمیشی، دەزانی وەتمان پەشێمان بووەتەوە بەڵام کەلـلەڕەقە، نایەوێ لە کەڵەکی شەیتانی بێتەوە خوارێ، دەڵێ:\n– باشتریش، سەر لە ئێوارێ، دڵت شکاندم، قسەت پێگوتم، خۆت عێدز کرد و جێی خۆی جیوداکردەوە، بەڵکو ئەمشەویش لێرە ڕەق دەبمەوە و، باشترەیش، بە هاسانی مەیتەکەم لە کن دەرگای ڕادەکێشیتە دەرەوە، هیچ ئەزیت ناکێشێ.\nرەقبوونە و مەیت و ڕاکێشان، کار لە وەتمانی دەکات و تەواو بە خۆی دادەچێتەوە و بەڵام ئێستاش ئامادە نییە تەنازول بۆ فاتێی ژنی بکا، بۆیە دەیەوەی زمانی خۆی بگۆڕی و وەک دەڵێن، سیاسییانە، تێتەگۆ، دەڵێ:\n– فاتم! با هەردووکمان بەگەوزان لێک بێینە پێشێ، بەخوا ئەو شەو هەردووکمان ڕەق دەبینەوە!\nفاتم، وەتمانی خۆی دەناسی و دەیکاتە ئاقڵی، دەڵێ، ئەگەر بە قسەی نەکەم، کێ دەڵێ سبەینێ خوسووم، دڵی لەمن پیسناکاو، سەبری پوورە پەری بۆ وەتمانی ناینی، سەبری دەڵێی ئەسپی حدودە و ڕۆژێ کە دێ لە حەزەکەمان ئاوێ ببا، وەتمان زیت زیت چاوی تێدەبڕی، بۆیە دەڵێ:\n– دەتۆ، گەزەوکی بدە و وەرە پێشێ تا منیش گەوزەک بێمە پێشێ.\nوەتمان، زۆری لە خۆی دەکاو گەوزەکی دەدا، فاتمیشی گەوزی خۆی دەدا. وەتمان گەوزەک و فاتم گەوزەک… هەتا دەکەنە باوەشی یەکدی و چاک دەبنەوە و دەچنەوە سەر جێگەی شەوان.\nدوایین ئاماریی وەزاڕەتی داد، دەڵێ، لەو عیراقە، هەر سەعاتەی ( 10 ) خێزان لەبەریەک هەڵدەوەشێنەوە. من دڵنیام، ئەگەر نیوەی ئەوانە، ئەقڵی، گەوزەکەی وەتمان و فاتمیان هەبوویە، نە دەگەیشتنە ئەو ڕۆژە.\nپارێزەرێک بۆی گێڕامەوە، ژن و پیاوێک، هەردووکیان مامۆستای زانکۆ بوون، لە ڕێی پارێزەر، داوای جیابوونەوەیان لە دادگا کرد ـدیار بوو لەبەر ناو و شوهرەتیان ، پێیان باش نەبووە بۆ خۆیان بچنە دادگا. دوای سێ چوار دانیشتن، دادوەر، بەندێکی یاسایی دیتەوە و گوتی دەبێ، ئەو ژن و پیاوە بۆخۆیان بێن لە بەردەمم ئامادە بن.\nهەردووکیان هاتن، حاکم پێگوتن، هەر چەند سەردەیم سەر دەبەم، هیچ هۆکارێک نابینم هی ئەو بێ خێزانێک و ژن و مێرد و منداڵتان لێک بکەم. هەموو هەرایەکەتان لەسەر ئەوە بووە، ژنە گوتویەتی، ئەو هەموو جرت و فرتەت لە چییە؟ بۆ بە یەک کاروان بازاڕێ خۆی ناکەێ، هەر چارێگێک و دەچی شتێک دەکرێ؟\nخۆ، بە هەموو پێوەرێک، پێشنیاری ژنە لە جێیی خۆیەتی، لە بارەی سەلامەتی ڕێگاوبان، لە بارەی مەسروفات و کات و ماندووبوون… هەمووی لە بەرژەوەندی پیاوەکەیە، بەڵام شێوازی ژنەکە هێندێ ڕەق بووە.\nپیاوەی مامۆستای زانکۆی دەڵێ: من تەنازول ناکەم، ئەو ژنە کەڕامەتی منی شکاندووە!\nژنەش، کە ئەویش هەر مامۆستای زانکۆ بوو: دەڵێ: منیش هیچم نییە تا تەنازوولی لەسەر بکەم.\nناچار، حاکم مۆرێک لە دۆسیەکە دەدا و ئیمزایەکی لەسەر دەکا.\nئێستا، حەفتە نییە، کچی زانکۆ، موسارەحەی مامۆستاکە نەکەن، کچیشی عازەبە، ژنەش بە دەستەخوشکەکانی دەڵێ: من پیاوم تاقیکردەوە و جارێکی دێ ئەو غەڵەتە ناکەم.\nدەڵێم، گەر ئەو دوو زانکۆییە، وەک وەتمان و فاتمی گەوزێکیان دابا…. وایان لێ بەسەر نەدەهات.\nنەنکم دەیگۆ: پێکەوە ژیان، جارجارە، گەوزێکی دەوێ.\nڕۆحی پاکت شاد، نەنە ئامینە.


چالاکێکی کرێکاریی کورد به دانانی بارمتەی ٣٠٠ میلیۆنی بە شێوەی کاتی ئازاد کرا\n20:27 - 22 سەرماوەز 2718\nئاژانسی کوردپا: چالاکێکی کرێکاریی کوردی خەڵکی شاری سنە، پاش ٦٨ ڕۆژ لە دەستبەسەرکرانی به دانانی بارمتەی قورس، به شێوەی کاتی ئازاد کرا.\nبە پێی هەواڵی گەیشتوو به ئاژانسی هەواڵدەریی کوردپا، ئەمڕۆ پێنجشەممە، ٢٢ی سەرماوەز، \_"زانیار دەباغیان\_"، چالاکی کرێکاری، پاش ٦٨ ڕۆژ دەستبەسەرکران به دانانی بارمتەی ٣٠٠ میلیۆن تمەنی لە زیندانی ناوەندیی سنه، به شێوەی کاتی ئازاد کرا.\nئەم چالاکە کرێکارییە، ڕۆژی چوارشەممە، ٢١ی سەرماوەز له گرتووخانەی ئیدارەی ئیتلاعاتی سنەوە گوزارابوویەوە بۆ قەرەنتینەی زیندانی ناوەندیی ئەم شارە.\nئەم چالاکە کرێکارییە، لە ماوەی دەستبەسەرکرانیدا لە دەستپێڕاگەیشتن به پارێزەر و چاوپێکەوتن لە گەڵ بنەماڵەکەی بێبەری بووە و تەنیا یەک جار لە گەڵ بنەماڵەکەی پێوەندیی تەلەفۆنی هەبووە.\n\_"زانیار دەباغیان\_"، ڕۆژی دووشەممە، ١٦ی ڕەزبەر، لە لایەن هێزە ئیتلاعاتییەکانەوە دەستبەسەر و تاکوو ئێستا لە هۆکاری دەستبەسەرکران و تۆمەتە وەپاڵدراوەکانی هیچ زانیارییەک لە بەر دەستدا نییە.\nهەروەها، ڕۆژی شەممە، ١٢ی خەزەڵوەر، \_"پەرەستوو میرزایی\_"، خێزانی ئەم چالاکە کرێکارییە لە ڕێگای پێوەندیی تەلەفۆنییەوە بانگهێشتی ئیدارەی ئیتلاعات و دواتر دەستبەسەر کراوە.


دەربارەی نووسەر « هەستەکانم\nمن، ئامانج مستەفا، لە شاری هەولێر ساڵی 1984 لە دایکبووم. هەڵگری بڕوانامەی ماستەرم لە زانستی کۆمپیوتەر لە زانکۆی ئوپسالا لە سوید. خوێندنی بەکالۆریۆسم لە زانکۆی سەلاحەددین لە هەولێر کردووە لە ماوەی ساڵانی 2002-2006. ئێستا لە زانکۆی لوگانۆ له وڵاتی سویسڕا قوتابی دكتۆڕام.\nمن سەردەمانێک شاعیر بووم، بەڵام چیدیکە نا! نازانم بۆ، بەڵام چەند لە جیهانی کۆمپیوتەر قووڵتر ببمەوە ئەوەندە لە جیهانی ئەدەبیات دوورتر دەکەومەوە. زۆرتر سەرسامی شعرەکانی حاجی قادری کۆیی، عەبدوڵڵا پەشێو، سالم ساحێبقڕان، مستەفا بەگی کوردی، نالی، مەحوی و ڕەنج سەنگاویم.\nمن کارام لە بانگەشەکردن بۆ بەکاربردنی پڕۆگرامسازی ئازاد و سەرچاوە کراوە (Free and Open Source) بە شێوەیەک کە چەندین چالاکیم لەم بوارەدا هەیە. ئەم بڵاگەم زیاتر جەخت لەسەر پڕۆگرامسازی ئازاد و سەرچاوە کراوە دەکاتەوە. لە بەهاری 2010 سیمینارێکم دەربارەی پڕۆگرامە سەرچاوە کراوەکان پێشکەش کرد لە زانکۆی سەلاحەددین، بۆ داگرتنی پریسێنتەیشنەکەم ئێرە کلیک بکە، بۆ بینینی هەندێک لە وێنەکانی ئەم سیمینارەش ئێرە کلیک بکە. جگه له‌م سیمیناره‌م چه‌ندین سیمیناریترم له هه‌مان بواره‌وه هه‌بووه، كه ده‌توانی له ڕێگای ئه‌م به‌سته‌ره‌وه بۆیان بگه‌ڕێیت.\nدەتوانم بڵێم، من بە پلەیەکی زۆر خۆم لە پڕۆگرامە سەرچاوە داخراوەکان پاراستووە، ئەو پڕۆگرامانەی کە بەهیچ شێوەیەک ڕێز لە ئازادی بەکارهێنەریان ناگرن، ئوبونتو وەک سیستەمی کارپێکردنی کۆمپیوتەرەکانم بەکاردەبەم و ئەندڕۆید (کە وەک ئوبونتو جۆرێکە لە لاینۆکس) وەک سیستەمی کارپێکردنی مۆبایل و تابڵێتەکەم. بۆ پڕۆگرامکردنیش Netbeans بەکاردەبەم بۆ نووسینی پڕۆگرامەکانی Java.\nله ماوه‌ی نێوان ته‌مموزی 2011 و تشرینی یه‌كه‌می 2012 وه‌ك مامۆستا له زانكۆی سه‌لاحه‌ددین به‌شی ئه‌ندازیاری پڕۆگرامسازی كارمكردووه و وانه‌م به هه‌ردوو قۆناغی دووه‌م و سێیه‌م وتووه‌ته‌وه.


وێست برۆمیچ ئالبیۆن vs. مانچێستەر یونایتد ئەی ئێف سی بۆرنێماوس vs. ساوسامپتۆن تۆتێنهام هۆتسپێر vs. بێرنلی مانچێستەر ستی vs. ئاڕسێناڵ ئێڤەرتۆن vs. لیڤەرپوڵ واتفۆرد vs. کریستاڵ پاڵاس مانچێستەر یونایتد vs. سەندەرلاند چێڵسی vs. ئەی ئێف سی بۆرنێماوس سوانزی ستی vs. وێست هام یونایتد ئاڕسێناڵ vs. وێست برۆمیچ ئالبیۆن\nواتفۆرد vs کریستاڵ پاڵاس 1-1\n26' یۆ.کابایێ (G) (دروستکرا لە لایەن: ئا.تاونسێند)\nم. فلامینی (FRA)\n'81 بۆ ف. کامپڵ\n'74 بۆ J. Mutch\n'14 بۆ T. Deeney\n'4 بۆ کامیلۆ زونیگا\n'4 بۆ د. جانمات\n'14 بۆ ڤالۆن بێهرامی\n'74 بۆ ئا.تاونسێند\n'81 بۆ م. فلامینی\n3 میگوێل بریتۆس 90+1'\n25 خ. هۆلیباس 53'\n4 م. فلامینی\n7 یۆ.کابایێ 26'\n17 ک.بێنتێکی 37' 45'\n42 ج.پونچیۆن 45+3'\n9 T. Deeney بۆ ڤالۆن بێهرامی 14' 71'\n18 کامیلۆ زونیگا بۆ د. جانمات 4'\n19 ج.سینکلەیر بۆ کامیلۆ زونیگا 85'\n9 ف. کامپڵ بۆ م. فلامینی 81'\n22 J. Mutch بۆ ئا.تاونسێند 74'\n04/05/19 EPL کاردیف ستی 18 : 30 کریستاڵ پاڵاس زانیاری زیاتر لەسەر ئەم یارییە\n12/05/19 EPL کریستاڵ پاڵاس 16 : 00 ئەی ئێف سی بۆرنێماوس زانیاری زیاتر لەسەر ئەم یارییە


لە خورماتوو ئۆپەراسیۆنی لەناوبردنی چەتەکان دەستیپێکرد – کوردی – RojNews.News\nلە خورماتوو ئۆپەراسیۆنی لەناوبردنی چەتەکان دەستیپێکرد\n29/02/2020 - 9:44:41 pm\nشەممە, 31 مار 2018 – 11:46\nلە سنووری شارۆچکەی خورماتوو ئۆپەراسیۆنی لەناوبردنی چەتەکانی داعش و هێزی ئاڵا سپییەکە دەستیپێکرد.\nبەیانی ئەمڕۆ، لە سنووری شارۆچکەی خورماتووی سەر بە پارێزگای سەلاحەدین، هێزەکانی سوپای عێراق و حەشدی شەعبی و پۆلیسی فیدراڵیی ئۆپەراسیۆنی لەناوبردنی چەتەکانی داعش و هێزی ئاڵاسپییەکە دەستیپێکرد.\nبەگوێرەی زانیارییەکان، ئۆپەراسیونەکە لە چوار لاوەیە، لە گوندەکانی نێوان هەردوو شارۆچکەی داقوق-ی سەر بە کەرکوک و خورماتوو، لە ناوچەی زەرگەی خورئاوای خورماتوو، لە ڕێگای نێوان بەغدا ـ خورماتوو، لە گوندەکانی غەڕە و پەڵکانە.\nبەهۆی ئەو ئۆپەراسیۆنەوە ڕێگای سەرەکیی نێوان شارۆچکەی کفری-ی سەر بە پارێزگای دیالە و شارۆچکەی خورماتوو داخراوە، لەگەڵ ڕێگای سەرەکیی نێوان بەغدا ـ کەرکوک ، هۆکارەکەشی ئەوەیە ئەو گەشتیار و هاوڵاتیانەی هاتووچۆ دەکەن زیانیان بەر نەکەوێت.\nئۆپەراسیۆنەکە دوای ئەوە دێت، کە لەدوای ١٦ی ئۆکتۆبەری ساڵی ٢٠١٧ هێرشی چەتەکانی داعش لەو سنوورە زۆر زیادییکردووە، لەکاتێکدا لە ٩/ ١٢ی ساڵی ڕابردوو-ش، حەیدەر عەبادی سەرۆک وەزیرانی عێراق، رایگەیاند، کە داعش لە عێراق نەماوە.\nکەنەکە: قازی محەمەد سیمبۆلی ئازادییە\nخۆپیشاندانی مامۆستایان و چین و توێژە جیاوازەکانی سلێمانی لە چەند وێنەیەکدا


وتەبێژى گۆڕان: ورەمان بەرزە، بەرچاومان رونە و بڕیارى خۆمان هەیە\nوتەبێژى بزوتنەوەى گۆڕان رایدەگەیەنێت؛ ورەمان بەرزە، بەرچاومان رونە و بڕیارى خۆمان هەیە و دەزانین لە ئایندە چى دەکەین و ئایندە بەرەو کوێ دەڕوات.\nنیوەڕۆى ئەمڕۆ چوارشەممە، شۆرش حاجى وەتەبێژى بزوتنەوەى گۆڕان لە لێدوانێکى رۆژنامەوانیدا رایگەیاند؛ لەدەستدانى کاک نەوشیروان وەک سەرکردەیەکى نەتەوەیى و نیشتمانى، کۆستێکى گەورەیە بۆ ئێمە کە رێکخەرى گشتى بزوتنەوەى گۆڕان بوە، ئەو پەرۆشیەى خەڵکى کوردستانیش لە هەر چوار پارچە و رەوەندى کوردى گەواهى راستى پەیام و پەیڕە و رێبازى کاک نەوشیروان مستەفایە.\nئاماژەى بەوەشکرد؛ لەکاتێکدا کە هەلومەرجى سیاسى کوردستان لەم بارە دژوارەدایە و پرۆسەى سیاسى چەقى بەستوە و پەرلەمان ئیفلیجکراوە، بەڵام بزوتنەوەى گۆڕان ئومێدى زۆرە و بەرچاو رونە، "لەبەرئەوەى جڤاتى نیشتمانیمان هەیە کە بڕیارى لێوەردەگرین و بەرنامەى سیاسى بزوتنەوەى گۆڕانمان هەیە کە رێ نیشاندەرمانە و هزر و بیر و فکرى کاک نەوشیروانیشمان هەیە کە وەک مۆمەکەى گۆڕان لەبەرچاومانە و رێگاکەمان رۆشن دەکاتەوە".\nوتیشى: "لەم هەلومەرجە دژوارەدا لێرە و لەوێ قسەى زۆر دەکرێت هەم لەلایەن هەڵسوڕاو و خەڵکە دڵسۆز و پەرۆشەکانى خۆمان، هەم لە لایەنە سیاسیەکانى دیکەش"، بۆیە رایدەگەیەنین؛ ورەمان بەرزە، بەرچاومان رونە و بڕیارى خۆمان هەیە و دەزانین لە ئایندە چى دەکەین و ئایندە بەرەو کوێ دەڕوات.\nجەختیشى کردەوە؛ تەنها لێدوانى وتەبێژ لەبرى جڤاتى نیشتمانى گوزارشت لە را و بڕیار و بۆچونى بزوتنەوەى گۆڕان دەکات.


Sunday, 04.27.2014, 12:00\nبازرگاكانى جەنگ ئەو كەس و لایەن و گروپانەن كە لە كاتى شەر و ئاژاوەدا هەول ئەدەن سود لە ناكۆیەكانى نیوان لایەنەكانى شەڕكەردا ببینن . ئەم دیاردە قێزەونە دواى ئاشبەتاڵ و دەست پێكردنەوەى شۆڕشى نوێی لە ناو كۆمەڵگاى كوردیدا گەشەى كردوو بو بە دیاردەیەكى دیارى ناو كۆمەڵگاى كوردى و لە ئیستاشدا بۆتە كەلتورى كۆمەڵێك كەس و لایەن و حیزبى بچوكى مشەخۆر.\nئەتوانم بڵێم لە دەست پێكردنەوەى شۆڕى نوێدا هەتا جیابونەوەى بەشێك لە پێشمەرگەو كادیر و سەركردەى یەكێتى نیشتمانى كوردستان و پێكهێنانى حیزبى سوسیالیستى كوردستان (حسك) هەموو یەشداربوانى شۆڕش دلسۆزانەو بەو پەڕى دەست پاكییەوە خەباتى بێوچانیان ئەكرد دوور لە بەرژەوەندى تاكە كەسى و حیزبى. هەر لەبەر ئەوەش بوو شۆڕش بە خێرایی گەشەى كردوو سەركەوتنى گەورەى بەدەست هێنا.\nبەڵام لە دروستبونى حسكەوە سەرەتاى بازرگانەكانى جەنگ دەركەوت و دیاردەى ئەمبەر و ئەو بەر لەناو ئەم حیزب و لایەنانە دەستى پێكرد. ئەم حیزب و لایەنانە بۆ لاواز كردنى یەكترى ئەندام پێشمەرگەكانى یەكتریان وەر ئەگرت و بەردەوام پێشمەرگەى ئەم لایەن دەچونە لاى حیزب و لایەنێكى ترو چەكیان ئەفڕاندو ڕێگاشیان پى ئەدرا چەكەكان بفرۆشن بۆخۆیان.\nئەم كارە قێزەونە بوو بە دیاردەى ناو حیزب و لایەنەكوردییەكانى ناو گۆڕەپانى سیاسى هەرێمى كوردستان . ئەو كاتە یەكێتى نیشتمانى كوردستان , پارتى دێموكراتى كوردستان , حسك , حیزبى شیوعى , پاسۆك , لە ناو گۆڕەپانەكەدا هەبون . ئەم دیاردەیە هەر لەناو حیزب و لایەنەكاندا قەتیس نەماو كە شۆڕش گەشەى كردو ژمارەى سەركردەكان و كادیر و پێشمەرگەش زیادى كرد , بەرژەوەندى تایبەتى كەسەكانى ناو یەك حیزبیش هاتە كایەوەو هەر بەرپرسە هەوڵى ئەدا تەكەتولێك بۆخۆى دروست بكات.\nلە ئەنجامى دروستبونى تاقمگەریتى ناو حیزبەكان , كۆمەڵیك خەڵك دەبونە لایەنگرى هەندێك بەرپرس لە پێناوى بەرژەوەندى تاكە كەسیدا وەكو وەرگرتنى پۆست و پلەو پایە , یان پارە یان دەمانچەو شتى تر . یەكێتى نیشتمانى كوردستان بەو پێیەى لە نیمچە بەرەیەك پێك هاتبو , وەكو كۆمەڵەو شۆڕشگێڕان و خەتى گشتى , بە خێرایی دیاردەى ئەمبەر و ئەو بەر و بازرگانەكانى شەڕى تێدا دەر كەوت\nسەركردە باڵاكانى حیزبەكانیش لە پێناوى ئەوەى هەر خۆیان كەسى یەكەم بن و ڕێگا نەدەن كەسى تر شوێنیان بگریتەوە , بەم دەست و بەو دەست پارەیان ئەدا بە كادیر و پێشمەرگەو سەرۆك هۆز و پشى پشییان بۆ ئەم و ئەو ئەكرد. چاویان لە كارە خراپەكانیان ئەپۆشى لە بابەتى , چەك فرۆشتن , پارەوەرگرتن لە خەڵك , بێ ڕەوشتى ئازاردانى خەڵك , ئەمە بۆ ئەوەبو كە بیانكەنە لایەنگرى خۆیان و لە لایەكى تریشەوە بۆ ئەوەى چاو بەرەژێریان بكەن و نەتوانن لە ڕویان هەڵگەڕێنەوەو دژایەتییان بكەن و ببنە لایەنگرى كەسێكى تر .\nبە كورتى سەركردەباڵاكان بە تایبەتى كەسە یەكەمەكان خۆیان زەمینەیان ئەڕەخساند بۆ هەندى سەركردە و كادیر كە دزى و بێ ڕەوشتى بكەن و كارى نابەجى بكەن , بۆ ئەوەى لەبەر چاوى كەسانى تر سوك ببن و هەرگیز نەتوانن و لە ڕویان نەیەت لەبەر دەم ئەوان چاو هەڵبڕن . ئەمە ئەو سیاسەتە بوو كە بەشێكى زۆرى تێكشەرى ئەم وڵاتەى كردە بەكرێگیراو كۆیلەو ترسنوك. ئەمە ئەو سیاسەتە بوو كە كە واى لە مرۆڤەكان كرد كەسایەتى خۆیان لەدەست بدەن .\nلە ئەنجامى گۆڕانكارییەكانى ناو گۆڕەپانەكەو دروستبونى بەرژەوەندى تاكەكەسى و زۆر بونى سەركردەو قوتبەكانى ناو حیزبەكان , تا ئەهات ناكۆكییەكان قوڵتر ئەبونەوەو ژمارەى بازرگانەكانى شەڕیش زیاتر ئەبون . هەر ئەم هۆكارەش بوو لە كاتى بەستنى كۆنگرەو كۆنفرانس و پلینۆمەكاندا كێشەو گرفت و دوبەر ەكى و جیابونەوە دروست ئەبوو , ڕێگایان نە ئەدا كەسانى لێهاتوو شیاو بینە پێشەوەو ببنە سەركردەى دوارۆژ .\nبەڵام دواى ئازاد كردنى عێراق و دروستبونى حكومەتى هەرێمى كوردستان نەك ئەم دیاردەیە ڕوو لەكەمبونەوە بوە بەڵكو زیاتر گەشەى كردوو پێی نایە قۆناغێكى باڵاترەوەو ئێستا شەڕە لەسەر وەرگرتنى پۆستى باڵاو بەشدارى لە پشكى نەوت. ئێستا كار گەیشتۆتە سەر سڕینەوەى یەكترى و سازش كردن لەسەر خاكى هەرێمى كوردستان لە پێناوى بەرژەوەندى حیزب و بنەماڵەدا . لەبەر ئەوەى لە هەرێمى كوردستان هەتا ئێستاش یەكێتى و پارتى باڵادەست بون , خۆیان بە خاوەنى هەرێمى كوردستان زانیوە .\nبۆیە هەر یەكەیان ویستویەتى ئەوى تر لەناو بەرێت و تا بۆیان كرا شەڕیان كردوو دواجار ڕێكەوتنى بەناو ستراتیجییان لە نێوان خۆیاندا مۆر كرد بۆ دابەشكردنى سامانى هەر یِمى كوردستان و ئەوە ماوەى 23 ساڵە بە یەكەوە ئەم هەرێم بەڕێوە ئەبەن و سامانى ئەم وڵاتە بە تاڵان ئەبەن بۆخۆیان .\nئێستا یەكێتى و پارتى بونە دوو گەورە بازرگانى جەنگ و بۆڕى هەمو لایەنەكانى تریان داوە لەو بازرگانیدا . یەكێتى و پارتى بەردەوام لە هەوڵى سڕینەوەو لاواز كردنى یەكتریدان , بەردەوام لە بۆسەدان بۆ یەكترى . لە ئەنجامى ناكۆكیەكانى ئەم دوو حیزبەدا , سەدان بەناو حیزب و كۆمەڵى یەرژەوەند پەرست لە گۆڕەپانەكەدا دروست بون , ئەمانە نەك حیزب نین بەڵكو سۆپەرماركێت و دوكانى حیزبین .\nئەمانە بونە پاشكۆى پارتى و یەكێتى و بودجەیەكى زەبەلاح بۆ ئەم دوكانە حیزبیانە دانراوەو بونە خاوەنى ڕادیۆو كەناڵى ئاسمانى و جەریدەو بارەگاو پاسەوان . هەر كاتێك كێشەكانى نێوان پارتى و یەكێتى قوڵ ئەبێتەوە , لە بودجەى هاوڵاتیان بە لێشاو پارە ئەدەن بەو كەس و لایەنانەى لێیانەوە نزیكن و , بانگ هێشتیان ئەكەن بۆ كۆبونەوەكانى خۆیان و داواى پشتیوانیان لى ئەكەن . ئەم بەناو حیزب و لایەنانەش ئەزانن چۆن بازرگانى ئەكەن و پاروەكە لاى كى چەور بوو پشتیوانى ئەو لایەنە ئەكەن .\nئێستا بازرگانى جەنگ پێی ناوەتە قۆناغێكى نوێترەوەو چۆتە ناو ئەندامانى هەردوو حیزبى بنەماڵەوە . بۆ نمونە ئێستا لە نێوان مەسرور بارزانى و نبَچیر بارزانى ناكۆكى هەیەو هەر یەكەیان جەماعەتى سەر بە خۆى هەیە. هەر یەك لەم دوو كەسایەتیەى ناو پارتى لە هەوڵى ئەوەدان زۆرترین لایەنگر و كەسایەتى ناو حیزبەكەى بكاتە پاڵپشتى خۆى و سودیان لى وەرگرێت.\nبۆ ئەم كارەش هەر یەكەیان هەوڵ ئەدات كەسە نزیكەكانى خۆى بخاتە پۆستى باڵاوەو یارمەتییان بدات . بە هەمان شێوەش لە ناو یەكێتى نیشتمانى كوردستاندا چەندین جەمسەر هەیەو هەر یەكەیان بۆخۆى كار ئەكات و هەوڵ ئەدات لایەنگرانى خۆى پێش بخات . كاتى خۆى بەڕێز نەوشیروان مستەفا باڵى ڕیفۆرمى پێك هێناو هەوڵى دا بارودۆخى ناو یەكێتى باش بكات . بەڵام سەركەوتو نەبوو , بۆیە لەناو یەكێتى هاتە دەرەوەو بزوتنەوەى گۆڕانى دروست كرد.\nپێش ئەوەى باڵى ڕیفۆرم دروست ببێت , كۆمەڵێك كادیر و كەسانى سەركردەى ناو یەكێتى هەبون مامجەلال غەزەبى لێگرتبون و ئامادە نەبو قسەیان لەگەڵ بكات , بەڵام كە باڵى ڕیفۆرم خۆى ڕاگەیاندو ئیمزایان كۆكردەوە بۆ چاكسازى ناو یەكێتى و كەمكردنەوەى دەسەڵاتەكانى مامجەل ئەمانە چونە لاى مامجەلال و وتیان ئیمە لە خزمەتى تۆداین , ئەویش باوەشى بۆ كردنەوەو ئێستا بونە خاوەنى ملیۆنان دۆلار و پشكیان هەیە لە داهاتى نەوتدا. ئەوانە بە ئاشكرا ئەڵین لە سایەى گور ِانەوە سەدان دەفتەر دۆلارمان دەست كەوتوە و دەوڵەمەند بوین.\nلە كاتى هەمو هەڵبژاردنەكاندا هەردوو حیزبى دەسەڵاتدار ئەكەونە دابەشكردنى دەمانچەو ئوتومبیلى گرانبەهاو بەرزكردنەوەى پلەو پایەى ئەوانەى سەر بەخۆیانن و بەشینەوەى پارەو خانە نشین كردنى هەزاران كەس كە تەنها یەك ڕۆژ خزمەتى ئەم وڵاتەیان نەكردوە و ماندو نەبون .\nهەمو ئەوانەى چەكدارى بەعس بون و دەستییان سوربوە بە خوێنى لاوانى ئەم نیشتمانە ئێستا لاى پارتى و یەكێتى پلەو پایەو موچەیان هەیە . ئەم دوو حیزبە خاوەنى ستراتێجێكى یەكگرتو نین بۆ داخوازیەكانى كورد , هەریەكەیان پەیوەندى تایبەتى خۆى هەیە لەگەڵ وڵاتانى دراوسێ .\nئەوەتا بە چاوى خۆمان ئەیبینین, چۆن هەردو حیزبى دەسەڵاتدار بە هەموو سەركردە باڵاكانیەوە و بە هەردو بنەماڵەى باڵادەستەوە خۆیان بونە بازرگانى جەنگ. ئەوان خۆیانن یارى بە دواڕۆژى ئەم گەلەوە ئەكەن, ئەوانن سازش لەسەر داواكانى كورد و مادەى 140 ئەكەن لە پێناوى فرۆشتنى نەوت بە قاچاخ. هەر ئەم دوو حیزبەى دەسەڵات خۆیان بونە داردەستى وڵاتانى دراوسێ و بونە پارێزەرى بەرژەوەندییەكانى ئەوان . لە پارێزگاى كەركوك لە برى هەوڵدان بۆ یەكڕیزى كورد و بە دەستهێنانى زۆرترین دەنگ , لە ڕێگاى یەكخستنى هەڵوێستەكانیان و بەرزكردنەوەى ئاستى ڕۆشنبیرى و نیشتمان پەروەرى هاوڵاتیانەوە , كۆمەڵگایان كردوە بە دوو بەشەوە .\nئەم دوو حیزبە سیاسەتیشیان سوك كردوە . ئاخر حیزبیك بۆ هەڵمەتى هەڵبژاردن پەنا بەرێتە بەر بەشینەوەى ماكسى ژنانەو مەنجەڵى تیڤاڵ و لەم ڕێگایەوە دەنگ كۆ بكاتەوە ئەبێ چ سیاسەتێك بێت؟؟. ئەگەر هاوڵاتییەك بە ماكسى و مەنجەڵى تیڤاڵ دەنگ بدات , چ كۆمەڵگایەك بەرهەم دێت؟؟.\nحیزبێكى سیاسى ببێتە چەن جەمسەریك و ئەم جمسەرەیان كە باڵا دەستەو خاوەنى زۆرترین سامانى حیزبەكە بێت و بەو پارەیە بە هۆى ئوتومبێلى گرانبەهاوە لایەنگرانى لایەنێكى ترى ناو حیزبەكەى خۆى پێ بكڕێت , چاوەڕوانى چى لەم حیزبە ئەكرێت بۆ هاوڵاتیانى بكات؟؟؟. ئەوەتا جارێكى تر دیاردەى ئەمبەر و ئەو بەر كردنى كادیرانى یەكێتى و پارتى لەسەر ئاستى بەرز دەستى پێكردۆتەوە و ناویان ناوە گۆڕینى سەنگەرى خەبات.\nچونى كادیران و سەركردەى یەكێتى بۆ ناو پارتى یان بە پێچەوانەوە كارێكى ئاسایی نییە , جگە لەوەى كێشەو ململانێ دروست ئەبێت , ملیۆنەها دۆلار لەسەر بودجەى ئەم هەرێمە ئەكەوێت . ئەمە بازرگانییەو ئەم بازرگانیەش بە پارە ئەكرێت و پارەكەش پارەى میللەتەو دواجار ئەچێتەگیرفانى بازرگانەكانى شەڕەوە. ئەمە لە كاتێكدایە بە دوو مانگ جارێك موچە ئەدرێت لەبەر بێ پارەیی . ئەمە كارەساتە ئەم دوو حیزبە دروستیان كردوە .\nئەبێ ئەوەش بڵێم كە هەموو ئەو سەروەت و سامانەى لەبەر دەستى دوو حیزبى دەسەڵاتدارەو ویژدانى خەڵكى پى َ ئەكڕن و هاوڵاتیانى پێ ئەكەنە كۆیلە, سامان و داهاتى هاوڵاتیان خۆیانەو لێیان زەوت كراوە . هەر چەندە لافى ئازادى و دێموكراسیەت لێ ئەدەن بەڵام بە ئەنجامى هەڵبژاردنەكان ڕازى نین و ئامادەنین دەستاو دەستى دەسەڵات بكەن و هەڕەشەى بەكارهێنانى چەك ئەكەن .\nلە كۆتاییدا ئەڵێم : ئەو دوو حیزبەى جێگەى هیواى هاوڵاتیان بون و خۆشیان بە فریادڕەس ئەزانى , ئێستا بونە دیكتاتۆر و بازرگانى جەنگ و بە ئاشكرا ئەڵێن : ئیمە خاوەنى خەبات و تێكۆشانین و شەرعیەتى شۆڕشگێریمان هەیە و خۆمان بە خاوەنى ئەم وڵاتە ئەزانین و هەر خۆشمان خاوەنى دەسەڵات و بڕیارین. كەواتە ئەم دوو حیزبە لە ئێستادا بونە دوو گەورە بازرگانى جەنگ.


ئینسایکڵۆپیدیا (بە ئینگلیزی: Encyclopedia) (بە کوردی:زانیارینامە) کۆمەڵە نووسراوەیەکی بەربڵاو و گشتگیرە کە لە ھەموو زانستەکان یان زانستێکی تایبەت زانیاریی پوختە و ھەڵبژاردەی تێدایە. ئینسایکڵۆپیدیا لە وتارەکان پێکدێت ھەر وتارێک سەبارەت بە بابەتێکە. بە پێناسەیەکی تر ئینسایکلۆپیدیا جۆرێکە لە کاری سەرچاوەدار - کۆکراوەیەک لە کورتەی زانیاری ھەموو لقەکانی زانین (مەعریفە) یان لقێک لە لقەکانی.\nئینسایکڵۆپیدیا لە یۆنانیی کۆن گیراوە (ἐγκύκλιος παιδεία - enkyklios paideia) کە بە مانای خوێندەواریی گشتی دێت. وشەی ئینسایکلۆ enkyklios واتە "گشتی، حازر، ھەمیشە بەردەست" وە پیدیا (παιδεία)، بە مانای "پەروردە، بەخێوکردنی منداڵ". کەواتە enkyklios paideia واتە "خوێندەواری گشتی" یان "پەروردەی گشتی".\nزۆر جار ئینسایکلۆپیدیا لەگەڵ فەرھەنگ تەماشاکراون و لێیان کۆڵراوەتەوە. بەڵام جیاوازن، فەرھەنگ لە زمان ورد ئەبێتەوە، وشە و زاراوە بابەتە سەرەکیەکانیەتی لە کاتێکدا ئینسایکلۆپیدیا گشتگیرترە. بەپێی ویکی ئینگلیزی ناو ویکیپیدیا ئەم چوار تایبەتمەندیەی ھەیە کە سەرچاوەدار نەکراون:\nئینسایکڵۆپیدیا ئەکرێ گشتگیر بێت، وە بابەتی لە ھەموو بوارێکدا تێدا بێت.\nگرنگی کاری ئینسایکڵۆپیدیا ئەوەیە کە کۆکراوەی زانینگە گرنگەکان بخاتە ڕوو. بۆ نمونە ئینسایکڵۆپیدیایەکی پزیشکی یاخود فەلسەفی.\nجۆرێک لە ڕێکخستنی تێدابێت. لە دێر زەمانەوە یان بە شێوازی ئەلف و بێ ڕێکخراوە یاخود بەپێی بابەت و پۆلێنکردن. بەڵام لە دنیای نوێدا بەھۆی ھەبوونی توانکانی وەک پێرستکردن (indexing) و ھاوسەرچاوەکردن (cross reference) شێوازێکی زیاتر گەڕانی لەخۆ گرتوە وەک لە ویکی سۆرانی یاخود زمانەکانی تری ویکیپیدیادا ھەیە.\nدەوڵەمەنتر بوونی ئینسایکڵۆپیدیا بە بابەتی فرەناوەند(multimedia) تەواو گۆڕاوە بۆ کۆکردنەوە، پشتڕاستکردنەوە و پوختەکردن وە ھەروەھا نیشاندانی زانیاری جۆراوجۆر.\nویکی ئینگلیزی، دوا سەردان ٩/١/٢٠١٤\nوەرگیراو لە «https://ckb.bywiki.com/w/index.php?title=ئینسایکڵۆپیدیا&oldid=472590»\nئەم پەڕەیە دواجار لە ٠٨:٣٠ی ٢ی ئازاری ٢٠١٦ نوێ کراوەتەوە.


ڕۆشنگەرانی ئیسلام ، نافیعی کوڕی ئەرزەق |\nHome ڕاپۆرت ڕۆشنگەرانی ئیسلام ، نافیعی کوڕی ئەرزەق\nڕۆشنگەرانی ئیسلام ، نافیعی کوڕی ئەرزەق\non: نیسان 01, 2017 In: ڕاپۆرتNo Comments\nنافیعی کوڕی ئەلئەزرەق، کوڕی قەیسی ئەلحەنەفی، ئەلبەکری، ئەلحروری. ڕابەری گرۆی ״الازارقە״یە کە ״خەواریج״ی دەدرێتە پاڵی بە ״الحروری״یش ناودێر کراوە، چونکە یەکێک بوو لەم خەواریجانەی کە گرۆیەکەی ئەوان لە سەردەمی عەلی کوڕی ئەبوتاڵیب ״23 – 40 ک״ لە گوندی ״حرورا‌و״ی دەوروبەری ״کوفە״ گەشەی سەند.\nنافیع لە سەرەتادا هاوەڵێتیی (عەبدوڵڵای کوڕی عەبباس)ی کردووە.\nلە دەستپێکی شۆڕشی دژ بە (عوسمانی کوڕی عەففان)دا، نافیع لەگەڵ شۆڕشەکەدا بوو کە داوای وازهێنان و هێنانەخوارەوەی سێهەم خەلیفەی مۆسڵمانانیان دەکرد. هەڵوێستی ئەوان لە ئاست تێوەگڵانێ خزم و نێزیکانی عوسمان بوو لە کاروباری دەوڵەتدا، عوسمانیان بە لاواز دەبینی لە بەرانبەر گەندەڵی و نادادی خێڵی ئومەییە. دوای کوشتنی عوسمان، نافیع بوو بە پشگیر و سەرخەری عەلی کوری ئەبوتاڵیب. لە هەموو شەڕەکان دژ بە نەیارانیان لایەنگری عەلی بوون. نموونەی تەڵحەی کوری عەبدوڵڵا، زوبەیری کوڕێ عەوام، دواجار موعاوییەی کوڕی ئەبوسوفیان.\nنافیعی کوڕی ئەزرەق وەک هەر خەوارجێکی تڕ باوەڕی وا بوو خیلافەت و ئیمامەت، شایەنی هەر کەسێکە کە مەرجەکانی لێ هاتبێتە دی. دژ بەو دیدەی ئومەوییەت بوون کە خیلافەتیان تەنیا بۆ قوڕەیشییەکان بە ڕەوا دەبینی، دژی ئەم قۆڕخکارییە بوون. لە هەمان کاتیشدا نەیاری دیدی شیعە بوون، کە لای ئەوان ئیمامەت بە دەق و پشتاوپشتی بوو، لای پێڕی نافیع بە شوڕا و هەڵبژاردن بوو.\nنافیع و گرۆی خەواریج دەستەڵاتی ئومەوییان ڕەتدەکردەوە، ئەرگیۆمنێتی ئەوان ئەوە بوو کە ئومەوییەکان تووشی گوناحی گەورە ״مرتکب الکبیرە״ هاتوون. لەم سەرودەمەدا، فوقەهای دین بۆ چەند دید و گرۆهێ دابەشبوون: هێندێ دەیگوت: مونافیقن. هێندێکی تر: ئیماندارن. ئەوانی دی: فاسیقن.\nنافیع کە هەینێ ڕێبەرێتیی گەورەترین شۆڕشی خەواریجەکانی دژ بە خێڵی ئومەییە دەکرد، لای وابوو هەڵگری گوناحی گەورە، کافرە و تا هەتایە لەنێو ئاگرە. لێرەوە سەرەتای سەرهەڵدانی فیکری تەکفیری ئەوانەی شەهادەتیان بە ئیسلام هێناوە، دەستی پێ کرد. هاتن کوفریان بۆ کوفری هاوبەشدانان ״کفر الشرک״ و ״ کوفری ملنەدان ״کفر الجحد״یان دانا.\nپێداگیری توندیان لەسەر ״الامر بالمعروف والنهی عن المنکر״دا دەکرد. بە فەرزیان دەزانی، لێرەوە فیکری دژە زوڵم و شۆڕشی دژ بە ملهوور و زاڵیمان چەسپا. دواتر تۆوی تێزی شۆڕشی هەردەم ״نظریە الثورە المستمرة״ پەیدابوو.\nـ لای نافیع و دۆستانی، ئەگەر 40 کەسی شۆڕشگێر هەبوو، جەنگ واجب دەبێت.\nوەختێ عەبدوڵڵای کوری زوبەیر 1 ـ 73ک لە سەردەمی یەزیدی کوری موعاویە، لە مەککە، ڕاپەری. نافیعی هەواڵی بۆ لایەندارانی لە بەسڕا هەنارد تا بێن پشتگیری لە ئیبن زوبێر بکەن، لە بەشێکی پەیامەکەیدا دەڵێت: ״وەرن، ئەگەر ئەم پیاوە هاوڕای ئێمە بوو، لەگەڵ ئەو دژی زاڵم دەجەنگین. خۆ ئەگەر هاوڕاش نەبوو، لانی کەم بەرگریی لە ماڵی خودا دەکەین״.\nنافیع کە لەگەڵ بن زوبەیر هاوڕا نەبوو، لەگەڵ پێڕەکەی گەرانەوە بەسرا، دواتر نێوچەی ئەهواز بوو بە شوێنی داڵدەیان. لەم ماوەیەدا شەڕی نێوەخۆیی زۆر ڕووی دا، دواجار لە شەڕی ״دولاب״ی ئەهوار نافیع هاتە کوشتن.\nـ تاریخ الطبری، ج٥\nـشخصیات لها تاریخ، ص 15.


تەرمی سێ براکەی شیلادزێ بەخاک سپێردران - RojNews\nتەرمی سێ براکەی شیلادزێ بەخاک سپێردران\nڕۆژنیوز – شیلادزێ\nئەو سێ برایەی لە بۆردومانی فڕۆکە جەنگییەکانی دەوڵەتی تورک-دا شەهیدبوون، بەخاک سپێردران.\nدوای مۆڵەت وەرگرتن لە سوپای تورک، ئەمڕۆ تەرمی سێ براکەی شیلازدێ (ڕەمەزان محەمەد، مەجید محەمەد و تاهیر محەمەد)، لە گوندی نێروە سیتۆ هەڵگیرانەوە و پاش شتنیان لە ئاوی شین (ئاڤاشین)، پشکنینی پزیشکییان بۆ ئەنجامدرا و کاتژمێر ١:٥٠ خولەک لە گۆڕستانی شیلادزێ بەخاک سپێردران.\nلە مەراسیمەکەدا ژمارەیەکی زۆر لە هاوڵاتیانی سنوورەکە ئامادەن.\nئەو سێ برایە، حەوت ڕۆژ پێش ئێستا بە بۆردوومانی فڕۆکە جەنگییەکانی دەوڵەتی تورک لە گوندی نێروە سیتۆ-ی سەر شارەدێی شیلادزێ شەهیدبوون و دوێنی تەرمەکانیان دۆزرەیوە، بەڵام بەهۆی تۆپبارانی دەوڵەتی تورکەوە نەتوندرا تەرمەکان هەڵبگیرێنەوە.\nئەمڕۆ کەسوکاری شەهیدەکان مۆڵەتیان لە سوپای دەوڵەتی تورک وەرگرت و بۆ بردنەوەی تەرمەکان بەو مەرجەی هەتا کاتژمێر ١ی پاش نیوەڕۆ تەرمەکان لە ناوچەکە ببەن.


ئەو لێكتێگەیشتنەی لەدوای كەوتنی سەدام لەلایەن شیعە و كورد و سوننەوە وەك جۆرێك لە سازان و هاوبەشی لە بەڕێوەبردنی وڵات بڕیاریان لەبارەوە دابوو، دەمێكە هاوبەشییەكەی لە بەڕێوەبردن بە كردار كۆتایی هاتووە. ئەوەی مابووەوە ( تەوافق – سازان) بوو، ئەویش لە هەڵبژاردنی پۆستی سەرۆككۆمار لە ساڵی 2018وە كاتێك كورد لەناوخۆیاندا رێكنەكەوتن لەسەر بەربژێرێك كە نوێنەرایەتیی كوردستان بكات، سازانیش بووە ناوێكی رووكەش. لە دوای هەڵبژاردنی 10/10/2021 و هێنانە ناوەوەی (زۆرینەی سیاسی)، ئیدی (سازانی نیشتمانی) تێكچوو.\nلە رابردوودا و لەژێر چەتری (سازانی نیشتمانیدا) حوكمڕانی عێراق تا ئەندازەیەك شێوەیەكی دیاریكراوی لە پشك پشكێنەی پێكهاتەكان وەرگرتبوو، تەنانەت رێژەی كورسی و دەرئەنجامی هەڵبژاردنەكانیش زۆر لەبەرچاو نەدەگیران، بەشێكی دیاریكراو بۆ سوننە‌كان دانرابوون و بەشێك بۆ كورد و بەشی زۆرینەش بۆ شیعەكان یەكلاكرابوونەوە. لەناو هەریەك لە پێكهاتەكانیشدا چەند كوتلەیەك رێككەوتنی پێشینەیان هەبوو بۆ دابەشكاری بەشی پێكهاتەكەیان، ئەوەی دەگۆڕدرا تەنیا دەم و چاوەكان بوون. لە ناو كوردیشدا پارتی و یەكێتی لە چوارچێوەی رێككەوتنی ستراتیژیی نێوانیان ئەو پشكانەی بۆ كورد دانرابوون، بەشیان دەكرد و لە كەمترین حاڵەتدا هێزەكانی دیكەیان كردووە بە شەریكی خۆیان.\nبەڵام عێراق لە رۆژی 9/1/2022 قۆناخی سازانی نیشتمانی تێپەڕاند، ئەوەی ئێستا نەخشی هاوكێشەكان دەكێشێتەوە پێكهێنەرەكانی زۆرینە سیاسییە‌كەن كە سەدر وەك براوەی هەڵبژاردن رێبەرایەتیی ئەو ئاڕاستەیە دەكات و هەر یەك پارتی و هاوپەیمانێتیی سوننە‌كان لەگەڵین. گەرچی هێشتا سەدریش وەك جۆرێك لە پابەندێتی بۆ پشك و پێگەی هاوبەشەكانی لە دیاریكردنی سێ دەستەی سەرۆكایەتییەكەدا دەستی بەو عورفەوە گرتووە كە سەرۆكایەتیی پەرلەمان بۆ سوننە و سەرۆككۆمار بۆ كورد و سەرۆكوەزیران بۆ شیعە بێت، بەڵام مەرج نییە بۆ داهاتوو ئەم هاوكێشەیە وەك خۆی بمێنێتەوە، شكاندنی بازنەی سازانی نیشتمانی و سەپاندنی زۆرینەی سیاسی، ئەگەرێكی چاوەڕوانكراوە بۆ هەڵبژاردنەكانی داهاتوو ئەو شێوە دابەشكارییەی پۆستە سیادییەكانیش نەهێڵێت و وردە وردە بەرەو حوكمی زۆرینە بڕوات.\nئەوەی لێرەدا مەبەستمە سەرنجی بخەمەسەر پۆستەی سەرۆككۆمارە كە هێشتا ئەو ئیلتیزاماتە پارێزراوە وەكو پشكی كورد ماوەتەوە. بەڵام ئەوەی لە هەڵبژاردنی 2018 وەك دۆخێكی نائاسایی و دۆخێكی نەخوازراو لەنێوان پارتی و یەكێتی روویدا، وا بۆ جارێكی دیكە دووبارە دەبێتەوە. لەكاتێكدا هەردوولا لەوە دڵنیان كە كورد بە گشتی و خودی هەردوو حیزبەكە و تەنانەت هەردوو كارەكتەرەكەیش (د. بەرهەم و د. فواد) تێیدا زەرەرمەند بوون. ئەگەر جاری پێشوو پاساوەكە ئەوە بووبێت كە كات و وادەیەكی كورت لەبەردەم دەركەوتنی ئەو كێشەیەدا هەبوو نەتوانرا چارەسەری بۆ بدۆزرێتەوە، ئەوە ماوەی زیاتر لە سێ ساڵە لێكەوتەی ئەم كێشەیە بەردەوامە و هێشتنەوەی بە چارەسەرنەكراوی، ئاماژەیەكی مەترسیدارە كە ئەو بارە خراپەش بووەتە نەریتی سیاسی و رۆژێك دێت زۆرینەی شیعە بە بێگەڕانەوە بۆ كورد، خۆیان كارەكتەری داتاشراوی سیاسی لەبری نوێنەرایەتیی كورد لە بەغدا دادەمەزرێنن و ئەوكات پارتی و یەكێتیش هیچ دەسەڵاتێكی رەتكردنەوەیان نابێت.\nپارتی و یەكێتی بەر لە وادەی یەكەم كۆبوونەوەی پەرلەمانی عێراق پێكەوە چوونە بەغدا و رایانگەیاند هاوهەڵوێست دەبین، پاش یەك رۆژ خۆری ئەم یەكگوتارییەی كورد ئاوابوو، پارتی لەگەڵ سەدر و سوننە‌كان زۆرینەی سیاسییان راگەیاند. سەدر دەیەوێ خۆی و هاوبەشەكانی هەموو جومگەكانی دەسەڵات بگرنە دەست و بەرەكەی دیكە بكاتە ئۆپۆزیسیۆن. ئەوەی لەم نێوەندەدا شوێنی خۆی نازانێت (ی،ن،ك)ە، بەپاساوی ئەوەی نەبێتە لایەن لە ناكۆكیی ناو ماڵی شیعی، لەگەڵ بەرەی زۆرینەی سیاسی نییە، بەڵام چاویشی لەوەیە هەم پۆستی سەرۆككۆمار وەرگرێتەوە و لە پێكهێنانی حكومەتیشدا پشكی هەبێت، كە دەشزانێ دابەشكردنی ئەو پۆستانە كەوتووەتە دەستی ئەو بەرە سیاسییەوە كە زۆرینەیان پێكهێناوە.\nئێستا كێشەی سەرەكیی یەكێتی ئەوەیە كە لە ناوەندەكانی بڕیاری سیاسیی ئەم حیزبەدا و بەدیاریكراوی تایبەت بە پۆستی سەرۆككۆمار، بیركردنەوە غایبە. ئەویش بەهۆی كێشە ناوخۆییەكانەوە هەموو سەركردایەتی و مەكتەبی سیاسی هیچ بۆچوونێكیان نییە و ئەم پرسەیان بۆ سەرۆكی حیزب جێهێشتووە. بافڵ تاڵەبانیش لەلایەك لەبەر ئەوەی لە كێشەی خستنی لاهوور شێخ جەنگیدا، د.بەرهەم هاوكاریی ماڵی تاڵەبانی كردووە و دەیەوێ پاداشتی بداتەوە، لەلایەكی دیكەشەوە بەهۆی ئەوەی لەتیف رەشید ئاوەڵزاوای تاڵەبانی بۆ شوێنی د. بەرهەم خۆی بەربژێر كردووە، ئەمەش گومانی ئەوەی لای د. بەرهەم و دەوربەرەكەی دروستكردووە كە هێنانەپێشەوەی لەتیف رەشید سیناریۆیەكە بۆ لێدان لە د. بەرهەم. ئەم دوو هۆكارە بافڵ تاڵەبانییان خستووەتە زاوێیەكی ئیحراجەوە و ئەویش خۆی تەسلیمی بیركردنەوەی د. بەرهەم كردووە. د. بەرهەمیش لەبەر ئەوەی خۆی دەیەوێ لەو پۆستە بمێنێتەوە ئاڕاستەی هەموو پرۆسەكە بەو ئاقارەدا دەبات كە زامنی مانەوەی خۆی بكات، بەو واتایەی كە ئەگەر خۆی نەمایەوە پۆستەكەیش لە دەستی یەكێتی بچێت.\nپێش ئەوەی زۆرینەی سیاسی دروستبێت، د.بەرهەم لەلایەن سوننە‌كان و تەیاری سەدرییەوە كەسێكی پەسەندكراو بوو بۆ خولی دووەمی سەرۆكایەتی، ئەوانەی ئامادە نەبوون دەنگی پێبدەن و ئەم پەیامەیان بە یەكێتی دابوو، دەوڵەتی یاسا و هادی عامری بوون. ئەوەی لە رۆژی 9/1 لە یەكەم دانیشتنی پەرلەمانی عێراق، یەكێتی كردی بە نەچوونە ناو هۆڵی پەرلەمان و دەنگنەدان بە دەستەی سەرۆكایەتی، هەڵەی د.بەرهەم بوو. پێی وابوو بەو جۆرە دەنگی دەوڵەتی یاسا و فەتح و ئەو هێزانەی دیكەی شیعەیش بەدەست دەهێنێت كە پێشتر دژی مانەوەی بوون. بەڵام ئەو كۆبوونەوەیەی پەرلەمان كوتلە سیاسییەكانی عێراقی بۆ دوو جەمسەر بەتەواوی لەیەك دابڕی.\nیەكێتی بە نەچوونە ناو بەرەی زۆرینەی سیاسییەوە كە سەدر رێبەرایەتی دەكات، ئیدی ئەگەر لەگەڵ چوارچێوەی هاوئا‌هەنگی بڕوات یان بیەوێ وەك بێلایەن لەو نێوەندەدا بمێنێتەوە، خۆی مەحرووم كرد لە هاوبەشیكردنی لە دەسەڵات. تاكە شتێك شانسێكی دیكەی پێداوە ئەوەیە كە بە حوكمی ئەوەی پێشتر لەگەڵ پارتی رێككەوتنی ستراتیژییان هەبووە، هەروەها بە حوكمی ئەوەی هێشتا لە كوردستان پێكەوە حوكمڕانن و وەك عورفێكیش بۆ راگرتنی هاوسەنگی لە بەرانبەر پۆستی سەرۆكی هەرێمی كوردستان، ئەگەری ئەوەی هەیە پۆستی سەرۆككۆمار وەرگرێتەوە.\nبەڵام ئێستا ئەوەش بەهۆی ناكۆكیی پارتی لەگەڵ د. بەرهەم ئەگەرێكی لاوازە. چونكە ئەو بەرەیەی پارتی رێككەوتنی لەگەڵ كردوون زۆرینەن و پابەندبوون بە هاوئاهەنگی نێوانیانەوە وادەكات بڕیاری دیاریكردنی كارەكتەر بۆ سەرۆككۆمار بكەوێتە دەستی پارتییەوە. ئەگەر یەكێتی هەر دەیەوێ د. بەرهەم بەربژێر بكاتەوە، پێویستی بەوەیە لەگەڵ پارتی لەسەری رێك بكەوێت، ئەمەش مەحاڵ نییە. پێشتر ناكۆكی لەنێوان نەوشیروان مستەفا و بارزانی، د. نەجمەدین و پارتی و زۆر نموونەی دیكەش هەن كە گەیشتبوون بە ئاستی زۆر تووند و لە چركەساتێكیشدا هەموو وێناكە پێچەوانە بوونەوە بۆ دۆستایەتی. هێشتا دەرفەت ماوە نێوانی بارزانی و بەرهەم ساڵحیش ئاسایی بكرێتەوە، یەكێتی دەبێت ئەمە بكات.\nچونكە ئێستا پۆستی سەرۆككۆمار هەر بە تەنیا بۆ یەكێتی گرنگ نییە، بەڵكو ئەو بەرەیەش كە یەكێتی لەسەریان حسابە (چوارچێوەی هاوئاهەنگی) سەرباری ئەوەی دەزانن پەرلەمان و حكومەتیان لەدەستچوو، بەڵام چاویان لەوەیە بەهۆی ئەو تایبەتمەندییانەی یەكێتییەوە یەكێك لە پۆستە سیادییەكان لەدەستیان بمێنێتەوە و دەیانەوێ یەكێتی سەركەوێت، بەڵام ئەوانیش بە گومانن لەوەی د. بەرهەم ئەو كارەكتەرەبێت كە بتوانێت گەمەكە بەرێتەوە. لە تازەترین پەیامیاندا كە دوێنێ نووری مالیكی بۆ بافڵ تاڵەبانی ناردووە، داوای گۆڕینی د.بەرهەم دەكات بە بەربژێرێكی دیكە تا شانسی بردنەوەی مسۆگەر بێت.\nچوارچێوەی هاوئاهەنگی و بەدیاریكراوی نووری مالیكی لەم زۆرینەی سیاسییە بە رێبەرایەتیی سەدر دەترسێن. ترسی تۆڵەكردنەوە و پاكتاوكردنیان هەیە، بۆیە وەك ئەگەرێكی لاوازیش بێت ئومێد و داهاتووی سیاسیی خۆیان لەسەر پۆستی سەرۆككۆمار هەڵچنیوە. دەیانەوێ وەبەرهێنان لەسەر رێككەوتنی پێشووی نێوان یەكێتی و پارتی بكەن بۆ ئەوەی پۆستەكە لەدەستی یەكێتی بمێنێتەوە و هەر بۆیە ئەوانیش ئێستا خوازیاری ئەوەن كە كەسێك لە یەكێتی بەربژێر بكرێت شانسی بردنەوەی هەبێت.\nبۆ یەكێتی گرنگە لەم چركەساتەدا وردتر بیر لەم پۆستە بكاتەوە، هەموو رێگەیەك بگرێتە بەر بۆ ئەوەی پارتی ئەو پۆستەی نەبات. چونكە ئەگەر یەكێتی بەغدا بدۆڕێنێ بەوە لە كوردستانیش لاواز دەبێ هاوسەنگیی هێز تێكدەچێت، بەتایبەتی ئەوەی من زانیومە بیركردنەوەی زاڵ ئەوەیە كە ئەگەر پارتی ئەو پۆستەی بەغدای لە یەكێتی وەرگرت، یەكێتی لە هەرێمی كوردستان لە حكومەتی شەراكەت لەگەڵ پارتی بكشێتەوه و كوردستان لە پارتی تێكبدات. هەروەها ئەگەر یەكێتیش بەو رێگەیە بیباتەوە پارتی پێی دەشكێ و لە كوردستان تۆڵەی لێدەكاتەوە. بۆ ئەوەی ئەمە روونەدات دەبێت یەكێتی ئەو ركابەرییە بباتەوە، هەرچەندە تەنیا بردنەوەی لە ركابەرییەكەش گرنگ نییە، لەوە گرنگتر ئەوەیە سبەینێ ئەو پۆستەی وەرگرت بتوانێ چالاكانە بەكاری بەرێت. خولی پێشوو بەهۆی ئەو كێشانەی پارتی بۆ سەرۆككۆماری دروستكرد، وەك پێویست نەیتوانی نە خزمەت بە خەڵكی كوردستان بكات و تەنانەت خزمەتی بە خودی یەكێتیش نەكرد وەك حیزبێك كە خاوەنی پۆستەكه بوو.\nئێستا هاوكێشەكان ئاڵۆزتر و ململانێكان قورسترن، ئەگەر یەكێتی بتوانێ ئەو پۆستەش بەرێتەوە كە سبەینێ سەدر و سوننە‌كان و پارتیش لە دژی بوون، ناتوانێ هیچ هەنگاوێك بنێت. بەڵام هێشتا دەرفەتی ئەوەی ماوە پۆستەكەش بەدەست بهێنێتەوە و لە پێكهێنانی حكومەتیشدا وەزارەتیش وەربگرێت و كورد و سوننە و شیعەیش پشتیوانی بن، بۆ ئەمەیان پێویستیان بە عەقڵ و بیركردنەوە و حیكمەتەكانی مام جەلال هەیە.


زمان و هزر / غازی خورشید: – مالپەرێ فەرمی یێ ئێکەتیا نڤیسەرێن کورد-دھوک\nزمان و هزر / غازی خورشید:\n2016-09-26 گوتار Leave a comment\nنزیکایه‌تی زۆر له نێوان زمان و هزر هه‌یه. ڕۆژانه چه‌ندین نیشانه به‌دیده‌کرێت که مرۆڤ به‌هۆی زمان بیرده‌کاته‌وه. به‌روڤاژ ژی دروسته، له هه‌ندێک ڕه‌وش مرۆڤ یه‌که‌م جار بیرده‌کاته‌وه دواتر به‌رگ به به‌ر بیرکردنه‌وه‌کانی خۆ ده‌پۆشێت. به شێوه‌یه‌کی تر زمان ئامرازی گرنگه بۆ ده‌ربڕینی هزر.\nجۆره‌ها شێوازی بیرکردنه‌وه هه‌یه، به‌ڵام مه‌رج نییه هه‌مووی په‌یوه‌ندی ڕاسته‌وخۆی به زمان هه‌بێت. هیچ به‌ڵگه‌یه‌ک نییه ئه‌وه بسه‌لمێنێت که زمان په‌یوه‌ندی هه‌یه به ده‌ربڕینی هه‌سته‌کانی مرۆڤ بۆ نموونه له کاردانه‌وه‌ی مرۆڤ بۆ بابه‌تێک یان ڕووداوێک. له ئێره زمان دێته به‌کار‌هێنان بۆ ڕوونکردنه‌وه‌ی باندۆڕی ڕووداوه‌که یان بابه‌ته‌که، به‌ڵام جۆری ده‌ربڕینی هه‌سته‌که هیچ په‌یوه‌ندی به زمان نییه. بۆ سه‌لماندنی ئه‌م بۆچوونه گه‌لێک به‌ڵگه هه‌یه، بۆ نموونه ئێمه ڕۆژانه جۆره‌ها فه‌نتازی و خه‌یاڵ بێ یارمه‌تی زمان ئه‌نجامده‌ده‌ین. له هه‌مبه‌ر ئه‌مه، زمان له داڕشتنی بیرکردنه‌وه‌کانی مرۆڤ گه‌لێک چالاکه. مرۆڤ به‌هۆی زمان له گێڕانه‌وه‌ی چیرۆکێک، چاره‌سه‌رکردنی گرفتێک یان پلاندانانی کارێک بیرده‌کاته‌وه، بۆ نموونه قسه‌کردن له‌گه‌ڵ خۆ پێش گوتنی گوتارێک یان ئه‌نجامدانی کردارێک. ئه‌م جۆری بیرکردنه‌وانه پێی ده‌گوترێت بیرکردنه‌وه‌ی لۆجیکی چونکه هه‌ردوو توخمی دیده‌کتیڤ و ئینده‌کتیڤ ده‌گرێته‌خۆ. زمان بۆ ئه‌م جۆره بیرکردنه‌وانه گرنگه چونکه یارمه‌تیده‌ری سه‌ره‌کییه له ئۆرگانیزه‌کردن و پێشکه‌شکردنی ئه‌وه‌ی مرۆڤ له ناخی (هوندڕ) هه‌یه و ده‌خوازێت بیهێنێته ده‌ربڕین.\nئاشکرا نییه که تاکو چی ئاستێک زمان له داڕشتنی بیرکردنه‌وه‌کانی مرۆڤ و تێگه‌یشتنی له ڕاستییه‌کانی ژیان (واقع) خۆی هه‌ڵده‌قورتێنێت، به‌ڵام وا دیاره که په‌یوه‌ندییه‌ک هه‌بێت له نێوان هه‌ردوولا. به شێوه‌یه‌کی گشتی هه‌موو زمانه‌کانی جیهان خودانی هه‌مان بوونیاد هه‌ن، هه‌مان توانایان له دابینکردنی پێویستی و ئه‌رک هه‌یه. کاراکته‌ری زمان تاکو ڕاده‌یه‌کی زۆر بایۆلۆجییانه دامه‌زراوه. پێکهاته‌ی زمان بریتییه له ده‌نگ، وشه و ڕێزمان. بوونی زمانی جیاواز واتای بیرکردنه‌وه و زیره‌کی جیاواز نابه‌خشێت، زارۆک به گشتی هه‌مان ماوه‌ی دیاریکراو بۆ فێربوونی زمانی زگماکی ده‌خوازێت، به‌بێ ڕه‌چاوکردنی جۆری زمان. به کورتی هه‌ڵگرانی باوه‌ڕی گه‌ردوونی Universalism ده‌بێژن زمان هیچ ڕۆڵی نییه له ئه‌وه‌ی که چۆن مرۆڤ له ڕاستییه‌کانی ژیان تێده‌گات. به باوه‌ڕی ئه‌مان هه‌موو زمانه‌کان خودانی هه‌مان بنه‌مای یه‌کسانن. به پێچه‌وانه گریمانه‌یه‌ک هه‌یه له لایه‌ن په‌یوه‌ستبووه‌کان Relativism که ده‌بێژن تێگه‌یشتنی مرۆڤ له ڕاستییه‌کانی ژیان (واقع) ڕاسته‌خۆ په‌یوه‌سته به ئه‌و زمانه که ئه‌و به ڕێکه‌فت فێری بووه. له گۆری ئه‌مان ئه‌و مرۆڤانه‌ی که زمانی جیاواز ده‌ئاخافن له دنیای جیاواز ده‌ژین؛ ئه‌وان جیاواز بیرده‌که‌نه‌وه چونکه به ته‌واوه‌تی زمان بڕیار ده‌دات له چۆنیه‌تی بیرکردنه‌وه.\nڤه‌کۆڵین ئه‌وه نیشاندایه که دژواره ئه‌وه بێته سه‌لماندن که ئه‌و جیاوازییانه‌ی له نێو زمانه‌کان هه‌یه ببێت به هۆکاری ئه‌وه‌ی که قسه‌که‌ران خودانی تێگه‌یشتنی جودا بن له مه‌ڕ ژیان. به‌ڵام له لایه‌کی دی، مرۆڤ به‌بێ زمان نا‌توانێت باسی تشتێک بکات، ڕوونکردنه‌وه له‌سه‌ر تشتێک بدات یان له ژیان تێبگات. ئێمه له ڕێگه‌ی په‌یوه‌ندیگرتن له نێو جۆره‌ها کۆنتێکستی جڤاکی ئاماده‌یی جودا جودا وه‌رده‌گرین و چالاکانه له ئاڵوگۆڕکردنی زانیاری پشکدار ده‌بین. له‌وڕا زانیاری وێستگه‌کراوه (هه‌رده‌م ده‌خرێته نێو کۆنتێکستێکی مێژوویی، جڤاکی و که‌لتوری)، و په‌یوه‌ندییه‌که‌ش دروستکراوه به‌ڵام ئه‌م زانیاری و په‌یوه‌ندییه له شێوه‌ی زمان بونیادنراوه. به پێی ئه‌م ڕوانگه سۆسیۆکه‌لتووره بیرکردنه‌وه‌ی ئێمه زمانییه. به ئه‌م جۆره ئێمه له ده‌ره‌وه‌ی بازنه‌ی زمان ناتوانین زانیاری ده‌رباره‌ی واقعێکی ئۆبجێکتیڤانه وه‌ربگرین، به‌ڵێ به بێ بونیادێکی زمانه‌وانی و جڤاکی بۆ ئه‌م واقیعه بیرکردنه‌وه ئاسته‌نگ ده‌بێت. له ئه‌م ڕوانگه بیرکردنه‌وه و زانینی ئێمه به بێ ئه‌و بونیاده زمانه‌وانییه بۆ ئه‌م بیرکردنه‌وه و زانینه ناهێته کردن. به ساناهی ئێمه دیلی زمان-ین.\n:Deductive elements له کاتی بیرکردنه‌وه و چاره‌سه‌رکردنی گرفتێک یان هاوکێشه‌یه‌ک به پێی مه‌رجی پێدراو، بۆ نموونه له هاوکێشه‌ی ماتماتیک.\n:Inductive elements له کاتی مامڵه و چاره‌سه‌رکردنی گرفتێک به‌پێی زانیاری زانراو، بۆ نموونه له شوێنی کار.\nNext Post:ئەندامێ ئێکەتیا نڤیسەرێن کورد-دھوک ”حکمەت مەلا یاسین” وەغەرکر


کوردیپێدیا - حسێن مەحمود هەڵەبجەیی\n👫 حسێن مەحمود هەڵەبجەیی | پۆل: کەسایەتییەکان | زمانی بابەت: 🏳 کوردیی ناوەڕاست\nحسێن مەحمود هەڵەبجەیی\n(حسێن هەلەبجەیی) حسێنی مەلا مەحمودی کوێخا مستەفای حاجی محەمەدی سڵێمانی حەمە چاوەشی شۆڕەبەگ (سیانزەماڵە)\nبەروار و شیوینی لەدایکبوون: 9\_4\_1968 هەلەبجە.\nبەرواری 28-7-1994 هاوسەرگیری پێکهێناوە لەگەڵ ئامۆزایەکی خۆی(نیشتمان حەمەئەمین)، خاوەنی چوار منداڵە (نیگا، ژیار، محمد، ئاکار)، ئێستا سەرقاڵەبە وەرگێڕانی چەند بەرهەرهەمێک.\nبڕوانامە: دبلۆم لە پەیمانگای زانستە ئیسلامیەکان- بەشی بانگەواز و وتاربیژیی.\nئەندامی کارای سەندیکای رۆژنامەنووسانی کوردستان.\nئەندامی فیدراسیونی رۆژنامەنووسانی جیهانی\nخاوەنی سەدان بابەتی بڵاوکراوەی نیو رۆژنامە و گۆڤار و سایتەکان\nخاوەنی 50 کتیبی چاپکراو\nئەمە ناوی هەندیکیانە:\nقوربانیانی مادە هۆشبەرەکان.\nبانکی زانیاری (15000) پرسیار و وەلام.\nرۆشنبیری گشتی 6000 پرسیار و ەلام.\n75 چیرۆکی پەروەردەیی بۆ مندالان (3 بەرگە)\nچۆن پلان بۆ ژیانت دادەنییت.\nهونەری هەڵسوکەوتکردن لەگەڵ هەرزەکار.\nشیکردنەوەی کەسایەتیەکان و هونەری هەلسوکەوتکردن لەگەڵیان.\nچارەسەر بە دوعا.\nپەند و ئامۆژگاری پیاوانی ئیسلام.\nچیرۆکەقورئانیەکان بۆ مندالان.\nچۆن کۆبوونەوەی کورت و بەرهەمدار دەبەستیت.\nچیرۆکی تەوبەکاران (2 بەرگە).\nخوشکم ریگاکەت هەلەکرد.\nچۆن سەرکەوتوو دەبیت لە خویندندا.\n- چۆن نمرەی بەرز بەدەست دینیت.\n100 چیرۆکی مندالان.\nژیانی پیغەمبەر (د.خ)، ژمارەکان و رووداوەکان.\nچیرۆکە کاریگەرەکان بۆ کچانی لاو.\nچیرۆکە کاریگەرەکان بۆ کوڕانی لاو.\nکارەساتی هەلەبجە و کەنالەکانی رۆژئاوا.\nبارودۆخم گۆڕا دوای کەفالەتکردنی هەتیوان.\n10 خاڵ خۆزگە بمزانیایە پێش چوونە زانکۆ.\nریگا بەرەو یەکەمین.\n1001 ریگا بۆ سەرکەوتن.\n1001 ریگا بۆ ئارامگرتن.\n1001 ریگا بۆ متمانە\n- 1001 رێگا بۆ بەختەوەری\nئینسگلۆپیدیای بەناوبانگترینی دۆزەرەوان لە جیهاندا.\nئەمڕۆ لە میژوودا (2 بەرگ).\nوەرگرتنی چەندین خەلات، لەوانە:\n1 خەلاتی قەدر، بە پلەی یەکەم، کە زۆرترین کتیبی چاپکراوی هەبیت لە سنوری هەلەبجە.\n2 سێهەمین خەلاتی ئەحمەد موختاربەگی جاف، لە لایەن(مالی گەنجانی هەلەبجە).\n3 خەلاتی وەزارەتی کاروباری شەهیدان و ئەنفالکراوەکان.\n4 خەلاتی کۆمەڵەی قوربانیانی کیمیابارانی هەلەبجە.\n5- خەلاتی دەزگای ئایدیا بۆ فکر و لیکۆلینەوە.\n6 خەلاتی سەندیکای رۆژنامەنوسانی کوردستان لقی سلێمانی.\n7 خەلاتی سایتی (pukmedia).\nهەڵەبجە، گەڕەکی پاشا، نزیک مزگەوتی شافعی\nژ. م: 07501115529\nئیمەیڵ: husainhalabjay@ yahoo.com\n 📩 نامە | 🏳 کوردیی ناوەڕاست | نامەیەکی بەڕێز (حسێن مەحمود) سەبارەت بە (ژیان و کارنامەی خۆی) بۆ کوردیپێدیا لە 29-07-2019\n4. 👁 1001 ڕێگا بۆ متمانە\n5. 👁 5000 پەند، پەندی گەلان\n6. 👁 ئەمڕۆ لە مێژوودا - بەرگی 1\n7. 👁 ئەمڕۆ لە مێژوودا - بەرگی 2\n8. 👁 چیرۆکە کاریگەرەکان (بۆ کوڕان و کچانی لاو)\n9. 👁 چیرۆکە کاریگەرەکان بۆ کوڕانی لاو\n10. 👁 رێگا بەرەو یەکەمین\n11. 👁 رەوتی نوێگەری لە شیعری کوردیدا\n1. 👁 09-04-1968\n📅 رۆژی لەدایکبوون: 09-04-1968\n➕ ئەم بابەتە لەلایەن: (زریان سەرچناری)ەوە لە: Jul 8 2019 9:24AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 25 2019 8:01AM باشترکراوە\n📷 فایلی وێنە 1.0.1 39 KB Jul 8 2019 9:29AM زریان سەرچناری


حکایەتی گۆرانی « انا و لیلی» ی کازم ساهیر – Knwe.org\nسەرەکی » وتار » ئەردەڵان عەبدوڵڵا » حکایەتی گۆرانی « انا و لیلی» ی کازم ساهیر\nحکایەتی گۆرانی « انا و لیلی» ی کازم ساهیر\nکازم ساهیر یەکێکە لە گۆرانیبێژە ناسراوەکانی عیراق و جیهانی عەرەبی و لەناو هەودارانیشیدا نازناوی» قەیسەر»ی هەیە. ئەو یەکەمین گۆانیبێژی عیراقییە، کە توانی گۆرانی عیراقی، لە سنووری خۆی تێپەڕینێت و بیگەینێتە هەموو ماڵێکی عەرەبی و تەنانەت جیهانیش. راستە لە عیراقدا پێش کازم ساهیر کۆمەڵێک گۆرانیبێژی ناسراو هەبوون، کە لە وڵاتانی تری عەرەبی دەناسران بۆ نموونە « نازم غەزالی و یاس خزر» بەڵام کەسیان نەیانتوانی دەنگیان بگەیننە هەموو وڵاتانی عەرەبی.\nیەکێک لە گۆرانییە خۆش و ناسراوەکانی کازم ساهیر» انا و لیلی» یە. بەش بەحاڵی خۆم زۆررجار گوێی لێدەگرم تەنانەت لە کاتی نووسینی ئەم وتارەشدا گوێی بۆ دەگرم. کازم ساهیر ئەم گۆرانییەی لە ساڵی 1998 دا وتووەو هەر زوو بەناو جیهانی عەەبیدا بڵاوبوویەوە. نەک ئەوەش تەنانەت بوو بە یەکێک لە گۆرانییە جیهانییەکانیش. لە راپرسییەکی کەناڵی بی بی سی دا لە ساڵی 2002 ، ئەم گۆرانییە پلەی شەشەمی لەسەر ئاستی جیهان وەرگرت، ئەمەش یەکەمجارە لە مێژووی گۆرانی عیراقیدا، گۆرانییەک ئەو ئاستە جیهانییە بەدەستبهێنێت.\nدیارە لەپشت ئەم گۆرانیەشەوە حکایەتێکی خۆشەویستی گەورە هەیە، لەهەمانکاتیشدا دزینی ئەدەبیش هەیە، چونکە هەتا خاوەنە ئەسڵیەکەی پەیدا بووە، چوار کەسی تر خۆیان کردووە بە خاوەنی، لەمەشدا کازم ساهیر رۆڵی جوامێری هەبووە، بۆ ئەوەی خاوەنەکەی بدۆزێتەوەو مافی نەفەوتێت و کەسیش خۆی نەکات بە خاوەنی، ئەویش مامۆستایەکی زمانی عەرەبی هەژاری خەڵکی عەمارە بووە. لێرەدا بە کورتی باسی ئەم حکایەتە دەکەین.\nحەسەن مەروانی خوێندکارێکی هەژاری باشووی عیراق بووە و خەڵکی شاری عەمارەیە »میسان»، لە ساڵانی حەفتاکاندا لە زانکۆی بەغداد بەشی ئادابی عەرەبی دەخوێنێت. لە کاتی خوێندندا لەناو پۆلەکەیدا عاشقی کچێک دەبێت ، کە ناوی « لەیلا» دەبێت. ئەم کچە هەموو ناخۆشیی و هەژارییەکی لە بیر دەباتەوە، بەڵام لە دوایین ساتدا، بەتایبەتی لە دوا ساڵی خوێندندا ئەم عشقە ، دڕکێکی بۆ پەیدا دەبێت، لەیلا دەبێتە جەلادێکی گەورە بۆ رۆحی ئەم کوڕە هەژارە، لەیلا واز لە حەسەن دەهێنێت و شوو بە خوێندکارێکی دەوڵەمەند دەکات. حەسەنیش تووشی داڕمان، بێزاری، بێئومێدی لە ژیان دەبێت، بەشێوەیەک خەریکە خۆی بکوژێت، بۆیە واز لە خوێندن دەهێنێت.\nپاشان حەسەن، هەژاریی و جەنگ و رژێمی سەدام، زۆر شتی لەبیر دەباتەوەو تێکەڵی ژیانە ناخۆشەکەی عیراق دەبێت. لە ساڵانی نەوەتدا بەهۆی خراپی باری ژیان، وەکو زۆرێک لە هاوڵاتیانی عیراقی، بیر لە کۆچ دەکاتەوە بۆئەوەی بژێوی ژیان دابین بکات، بۆیە کۆچ بۆ لیبیا دەکات و وەکو مامۆستای زمانی عەرەبی کار دەکات. ماوەی چەند ساڵێک لەوێ دەمێنێتەوەو پاشان دەگەڕێتەوە بۆ عیراق.\nلە ساڵانی نەوتەکاندا ئەم شیعرە دەگاتە دەستی گۆرانیبێژی ناسراوی عیراقی « ریاز ئەحمەد» ، ئەویش زۆر بە دڵی دەبێت و بە شێوەی مەوال، لە فیستیڤاڵی بابل لە ساڵی 1996 پێشكەشی دەکات. بەڵام هێشتا ئەو ناوبانگە پەیدا ناکات، هەتا دەگاتە دەستی کازم ساهیر.\nپاشان چ لە عیراق و چ لەدەرەوەی عیراقیش زۆر کەس خۆی دەکات بە خاوەنی ئەم شیعرە، کورد وتەنی « سەرکەوتن باوکی زۆرە، شکست هەتیوە» بەڵام کازم ساهیر بە زیرەکی خۆی خاوەنە ئەسڵەکەی دەدۆزێتەوە، لەمبارەیەوە لە دیدارێکی تایبەتیدا لەگەڵ رۆژنامەی « الشرق الاوسط» دا، بە ووردی باسی ئەم شیعرەو شاعیرەکەی دەکات و دەڵێت:\nدیارە ئەم گۆرانییە چ شیعرەکەی چ شاعیرەکەی گوزارشت لە حکایەتێکی گەورەی خۆشەویستی دەکات، لەلایەكی ترەوە ئەم شاعیرە وەك چۆن خۆشەویستەكەی لەلایەن كەسێكی ترەوە دەدزرێت و خەونی خۆشەویستی بەدی نایەت، لەهەمان كاتیشدا خەڵكانێكی نەفس نزم شیعرەكەشی كە بۆ خۆشەویستەكەی نوسیبو و گوزارشتی لەعەشقە دۆڕاوەكەی دەكرد\nئەویش دەدەزن و خۆیان دەكەن بەخاوەنی، بەڵام ئەمجارەیان جوامێری كازم ساهیر دەردەكەوێت و مافی شیعرەكە بۆ ئەو دەگێڕێتەوە، لەكۆتایشدا ئێمە نازانین ئایا دڵخۆشبین بەوەی کە « لەیلا» خیانەتی لە حەسەن مەروانی کردووەو برینداری کردووە، یان دژی بین، چونکە گەر حەسەن مەروانی هێندە بریندار نەبوایە، نەیدەتوانی ئەم شیعرە جوانە بنووسێت. بەڵام لەهەمانکاتیشدا گەر لە لایەنێکی مرۆییشەوە سەیری مەسەلەکە بکەین، بەڕاستی خیانەتی ناو خۆشەویستان، شتێکی زۆر ناخۆشە و جەرگ بڕە و نابێت کەس پشتگیری بکات.\nئەو پێشمەرگەیەی تەوێڵە و هاوینەهەواری ئاوێسەری…


حه زره تێ ئايه تولاهێ مه زن، حاج شێخ ميرزا جه وادێ ته بريزى\nحه زره تێ ئايه تولاهێ مه زن، حاج شێخ ميرزا جه وادێ ته بريزى<?xml:namespace prefix = o ns = "urn:schemas-microsoft-com:office:office" />\nئه ڤ زات ژ عالمێن مه شهورى قومێيه كو ده رسا ده ورا بلند يا فقهـ و شه ريعه تێ دبێژت:\nد سالا 1305 هـ روژى ل باژارێ ته بريزێ وه لديه.\nده رسا علمێ نو ل باژارێ ته بريزێ خلاس كر و د ته مه نێ 18 ساليێ دا سالا 1323 روژى فه قاتيا خوه د مه دره سا «طالبيه» دا ده سپێ كر و د موده تێ چار سالادا «موقه دمات - ئه ده بياتا عه ره بى» و هنه ك ژ «سه طح - كتێبێن رێزێ پاش ئه ده بياتێ حه تا خلاسه كێ» خلاس كر.\nد سالا 1327 روژێ قه ستا حه وزێ علمێێ قومێ كر و ده ورا «سه طح» ل قومێ خلاس كر و د ده رسا «خارج» يا ئايه تولاهێ حوجّه ت و ئايه تولاهێ مه زن بروجردى دا شريكاتى كر و به را ژى ده رس دانا ده ورا «سه طح» ده سپێ كر.\nسالا 1332 روژى بو ده واما خوه ندنا ده رسێ هجره ت كر چو نه جه فێ و د ده رسا سه يدايێن مه زن وه ك: ئايه تولاهێ مه زن، سه يد ئه بولقاسمێ خويى و ئايه تولاێ سه يد عه بدولهادى شيرازى دا شريكاتى كر.\nجه نابێ وى ژ فه قى يێن به ركه تى و ژێهاتى يێن ئايه تولاهێ خويى تێت حه ساب كرن. پاش 23 سالا كو پێكڤه د حه وزێ علمى يێ نه جه فێ بى سالا 1355 روژى ده ما ژ زياره تا قه برا ئمام حوسه ين(عليه السلام) دزڤريا و بو ئالێ نه جه فێ دچوا رژيما عراقێ ئه و گرت و رێكره ئيرانێ.\nپاش زڤرينێ هاته حه وزێ علمى يێ قومێ و ئانها ده رسا «خارج» يا «فقهـ و ئوصول» وى يێك ژ ده رسێن به ركه تى و پر فه قى يه د حهوزێ علمى يێ قومێ دا.


به‌رواری دابه‌زاندن: 2017-08-04\nناونیشانه پێشنیاركراوه‌كانی وتاری هه‌ينى\n1. چۆنيه‌تى مامه‌ڵه‌كردن له‌گه‌ڵ پڕوپاگه‌نده\nكيفية التعامل مع الاشاعات\n2. پرسه له‌نێوان حوكمى شه‌رعى و زياده‌ڕۆييدا\nالتعزية بين الحكم الشرعي والامور المستحدثة فيها\n3. له ڕه‌وشته به‌رزه‌كانى ئيسلام؛ رێزگرتنه له‌يه‌كترى\nمن المثل الاسلامية العليا؛ احترام الاخرين\nچۆنيه‌تى مامه‌ڵه‌كردن له‌گه‌ڵ پڕوپاگه‌نده\n• پڕوپاگه‌نده؛ رێگه‌يه‌كى هه‌ڵه‌يه بۆ به‌ده‌ستهێنانى ئامانج و قازانجى خراپ و گوماناوى.\n• ده‌بێت هاونيشتيمانيان زۆر به‌ئاگاداريه‌وه بڕوانن له‌هه‌رهه‌واڵێكيان بانگه‌شه‌يه‌ك؛ بڕوا به‌هه‌موو گوتار و قسه‌يه‌كى بريقه‌دار نه‌كه‌ن به‌ئاسانى، ئه‌گه‌ر نه‌گونجا له‌گه‌ڵ ژيانى كۆمه‌ڵگادا.\nپرسه له‌نێوان حوكمى شه‌رعى و زياده‌ڕۆييدا\n• پرسه؛ واته: دڵدانه‌وه‌ى كه‌سوكارى مردوو و نزاكردن و پاڕانه‌وه بۆ كه‌سى مردوو.\n• پرسه؛ هه‌ستێكى هه‌ر مرۆڤێكى ده‌روون پاكه، بۆيه ئيسلام داكۆكى لێده‌كات و ڕێگه‌ى پێداوه، كه ناسياو و خزمان له ده‌ورى خێزان بن، كه كه‌سێكيان لێ مردووه، تا زۆر هه‌ست به‌ته‌نيايى و كاره‌ساته‌كه نه‌كه‌ن.\nله ڕه‌وشته به‌رزه‌كانى ئيسلام؛ رێزگرتنه له‌يه‌كترى\n• ڕێزگرتن له به‌رامبه‌ر؛ ئه‌ركێكى پيرۆزه، به‌رامبه‌ر هه‌ر مرۆڤێك.\n• ئه‌گه‌ر ئه‌م به‌ها گه‌وره‌يه‌مان له‌ده‌ستدا؛ كۆمه‌ڵگا پشێوى ڕه‌وشت و به‌ها پيرۆزه‌كان له‌ق ده‌بن.\nوتاربێژی بەڕێز؛ ئاماژه به ديارده‌ى ئاگركه‌وتنه‌وه له ده‌غڵ و دان له ده‌شته‌كاندا بده؛ ده‌ركه‌وتووه كه له 30% هۆكارى ئاگركه‌وتنه‌وه‌كان، به‌هۆى فڕێدانى جگه‌ره‌يه له‌و شوێنانه‌دا، بۆيه هاونيشتيمانيانى لێ ئاگاداربكه‌نه‌وه.\nژماره‌ی سه‌ردان : 5108424


بە بۆنەو هەشتوو(8) مارسی، ڕۆ گەردوونی ژەنێوە ... موختار کەریمی\n**Category: موختار کەریمی**\n**Published: **08 **March** 2020****\nمافوو ژەنێ مافێو ئێنسانین\nپەی گردیما ئاشکران کە عانێو باسوو مافی و پاشێلکاری مافی کریۆ، فرەتەر باسوو مافوو ژەنێ کریۆ تا مافوو پیای. چیگەنە ئی پەرسێ مەێ وەرەو کە مافوو ژەنێ کامەنە کە فرەتەر باسش سەرەو کریۆ یان پاشێل کریۆ؟ مەگەر باسکەردەی جە مافوو مرۆڤی مافوو ژەنێ نمەگێرۆوە؟ مەگەر گرد ئانزانێو، چ ژەنی بۆ و چ پێا هەر چەنی جە ئەڎابیەیشاوە مافی یەکسانشا نیەن؟ مەگەر مادەو یۆهەموو مافەکاو مرۆڤی نمەواچۆ: " مرۆڤەکا بە ئازادی جە ئەداێ بیەنێ و جە ماڤ و ڕێزەنە پێسەو یۆینێ. گردشا ساحیوو ژیری و ویژدانینێ و مشۆ چەنی یۆترینی بە گیانێوە (واڵەو) برایانە هۆرزووکەوت کەرا"؟. جە ڕاسیەنە مەخسەڎو جاڕنامەو گەردوونی مافەکاو مرۆڤی هەردوی ڕەگەزێن بە بێ جیاوازی.\nبەڵام بە کردار و جە ژیوای ڕوانەینە و دلێ فرەو گۆمەڵگاکانە پاسە نیەن و واقێعیەت چێویەتەرما پەنە ماچۆ.\nجە ئاستوو دنیاینە ئێمە ڕوانە وینمێ و موانمێوە و مژنەومێ کە بە ئاشکرا مافوو ژەنێ بێڕەحمانە پاشێل کریۆ تەنیا بۆنەو ئانەیوە کە ژەنینە. ئی ویرە سەقەتە بە درێژایی تارێخینە بیەن و ئیسەیچە هەر هەن. تەنانەت جە شۆڕشوو فەرانسەینە (1789) گەڵالەکەری "مافوو مرۆڤی و مافوو شارۆمەندی" تەنیا پێاشا بە ساحیو ماف دا قەڵەم. جە وەڵاتوو سویسینە کە یۆ چا وەڵاتانە ویەردێوی دووری دێمۆکراسیوازانەش هەن، 700 ساڵێ ژەنی مافی سیاسی نابەرابەرشا بێ.\nساڵانە سەڎان ھەزار کناچڵێ ھەر جە لەمەو ئەڎاێشانە سەقتێ کریا و یان بە زاڕۆلەیی کوشیا و ودلێنە مشا چوون کناچێنێ و ویری پیاسالار و هۆکارەکاتەری کوڕی بە شیاتەر مزانا تا کناچێ. بە ھەزاران و گێرە دەیان ھەزار ژەنی جە جەنگەکانە دەس بەسەرێ کریا و و بەزۆر دەسدرێژی سکیشا کریۆ سەر و یان پێسەو کۆیلەی ورشیا. نموونەو داعشی چی سەردەمەنە هیشتا ئینا وەرەچەماماوە. جە 5 ژەنا ژەنیە جە لاو شووەکەیشەو ھەڕەشێش وەنە کریۆ، دریۆش وەنە یان بە زور دسدرێژیش کریۆ سەر. ساڵانە یەرێ(3) ملیۆنێ کناچێ خەتەنە کریا و پەی ھەمیشەی جەپێوەنڎی سروشتی جنسی بێ بەشێ با.\nهەر جە پانیشتوو کوردستانی (بێجگەم هەورامانی) جە ماوەو دەسەڵاتداری 29 ساڵەیشەنە بە هەزاران ژەنێ بە بەهانێ جۆراوجۆرێ بە دەسوو کەس وکاریشا کوشیاینێ و یان چیروو گوشار و هەڕەشانە وێش سۆچنان.\nگردوو ئی پاشێلکاریا تەنیا بە بەھانێ ئا دەور و پاگە کۆمەڵایەتیاوە کریا کە کۆمەڵگا و داب و نەریتە کۆنە و دماکەوتەکا پەی ژەنێشا دیاری کەردەن و بە زور سەپنانشا سەرشەرە. بکەرێ ئی پاشێلکاریا تەنانەت ئەگەر دریا بە دادگایچ، جە کۆتایینە بە بێ تاوان و بە بێ سەزا برێ مشا. فرەو جارا بە بەهانێ ئانەیوە کە ئینە کێشێو شەخسین و پێوەندیش بە کۆمەڵگا و بە یاسایوە نیەن، ئی تاوانکاریە شاریۆوە. سەروو بنەماو ئی وێرە چەوتەیوە وێنمێ کە چەنی مافەکاو مرۆڤی جە " ژیوای شەخسینە" بێڕەحمانە پاشێلێ کریا و بێ پەشتیوانێ مەناوە.\nئی کردەوا بە ئاشکرا دژ بە جاڕنامەو گەردوونی مافەکاو مرۆڤینێ، چوونکە ئی مافا گەردوونیەنێ و سنوور نمەشناسا و هەمێشە و گرد یاگیەنە مشۆ بە بێ جیاوازی پەیڕەو کریا و پارێزیا. ئی جاڕنامە بە ئەرکوو گرد دەوڵەت و دەسەڵاتدارێوەش مزانۆ کە پاشێلکەراو ئی مافا بە بێ جیاوازی بڎۆ بە دادگای و بە سەزای یاسایشا یاونۆ، وھەمیشە و ھەر یاگیەنە کە با، چ جەنگ بۆ، چ ئاشتی، چ دلێ گلێرگەینە بۆ یا جە ژیوای شەخسینە، پەیگێڵی یاسایشا پەی کریۆ.\nڕێکوزیاو چنەویەردەی میانەتەوەیی(ئەمنێستی ئینتێرنەشنەڵ)* پێسەو پارێزەروو مافەکاو مرۆڤی گوشار وزۆ سەروو گردوو دەسەڵاتدارا کە بە ئەرکوو وێشا هۆربێزا و سنوورێو پەی پاشێکەراو مافوو ژەنێ بنیارە و بە سەزاشا یاونا. پەی ئی مەخسەڎیە و پەی کۆتای ئاردەی بە پاشێلکاری مافوو ژەنا، ڕێکوزیاو چنەویەردەی میانەتەوەیی داوا جە دەسەڵاتدارا کەرۆ کە کرژ پی ئەرکا هۆربێزا:\n١- هۆرەوڕوشکنای هەر یاسایەو کە جیاوازی وزۆ بەینوو ژەن و پیای و بۆ بە هۆکاروو بەکارئاردەی توندوتێژی دژ بە ژەنا.\n٢- پەسەند کەردەی یاساو پارێزنای ژەنا وەرانوەروو دیاردەو توندوتێژیەو.\n٣- کرداری توندوتێژ وزیۆ چێروو چەمداری و پەیگێڵی و سەزای یاسایش پەی دیاری کریۆ\n٤- گرد کردارێو کە بە بەھانێ جیاوازی ڕەگەزی دژ بە ژەنا ڕوە مڎۆ، بە یاسا وەرش پەنە گێریۆ و بکەراو ئی کرداریە دریا بە دادگای.\n٥- ئێمکانات پەیواز جە دەسیاوو ژەنانە بۆ پەی وێپارێزنای و پەنابەردەی بە دەموودەسگا یاساییەکا.\n٦- ڕێکوزیای یاسایێ و کۆمەڵایەتیێ پەی ئا ژەنا کە بێێنێ قورابنی توندووتێژی مەرزیارە و ئانێچ کە ھەنێ پەشتیوانی یاساییشا چەنە کریۆ ئێمکاناتشا پەنە دریۆ.\n٧- ئا کەس و لایەنا کە پەی مافەکاو مرۆڤی بە گردی و پەی ماڤوو ژەنا بە تایبەتی گژیا، یاسا پارێزنۆشا و هامکاریشا کەرۆ.\n٨- ئا دەموودەسگا و ڕێکوزیا نادەوڵەتیا(ن. جی. ۆ) کە پەشتیوانی چی مافا کەرا، بە بێ جیاوازی پەشتیوانی یاساییشا چەنە کریۆ، بە هێزتەرێ کریا و پارێزیا.\n(ڕێکوزیاو چنەویەردەی میانەتەوەیی) amnesty international*\nموختار کەریمی - ئاڵمان، 2020. 03. 08\n**We have **47 guests** and **no members** online**


چۆن ڕێژەی بەکارهێنانی ئینتەرنێت لە فەیسبووک ببینین یان کەم بکەینەوە؟ – کەی ئای تی ئێن\nئەندرۆید 14, شوبات 2018\nچۆن ڕێژەی بەکارهێنانی ئینتەرنێت لە فەیسبووک ببینین یان کەم بکەینەوە؟\nفەیسبووک لە بەهێزترین و تایبەتمەندترین ئەپی تۆڕە کۆمەڵایەتییەکانە و لە پاڵ ئەمەشدا هێزێکی زۆر لەم تۆڕەدا هەیە. وا ناسراوە کە لە ئەندرۆیددا ئەپی فەیسبووک لەو ئەپانەیە کە زۆرترین ئینتەرنێت و داتا بەکار دەهێنێت. ئەگەر تۆ بەکارهێنەرێکی فەیسبووکیت ئەوا بۆ زانیاریی زیاتر بڕۆ ڕێکخستنی مۆبایلەکەت و سەیری بەشی بەکارهێنانی ئینتەرنێت بکە و بە دڵنیاییەوە ئەپی فەیسبووک لە ۳ ئەپی سەرەوەی بەشەکە کە زۆرترین بەکارهێنانیان هەبووە دەبینیت. لێرە تیشک دەخەینە سەر ئەوەی چۆن بەکارهێنانی ئینتەرنێت لە فەیسبووک کەمتر بکەینەوە، ئەمە بابەتێکی گرنگ و یارمەتییدەر دەبێت بۆ ئەوانەی کە هێڵی ئینتەرنێتیان سنوردارە و ئەمەش لە پێناو خەرجنەکردنی زیادەی باڵانسی ئینتەرنێت.\nبینینی چەندێتیی بەکارهێنانی ئینتەرنێت لە فەیسبووک لە ئەندرۆید: بۆ بینینی ئەوەی کە فەیسبووک چەندێک لە ئینتەرنێتەکەت بەکار دەهێنێت، ئەم هەنگاوانە ئەنجام بدە:\nبڕۆ ڕێکخستنی مۆبایلەکەت پاشان بەشی تۆڕەکان، کرتە لە Data Usage بکە.\nلە بەشی Data Usage هەردوو بەشی وای فای و Mobile Data دەبینیت. بۆ ئەوەی ڕێژەی بەکارهێنانی ئینتەرنێت بەم ۲ هێڵە بزانیت کرتە لە هەر دانەیەک بکە.\nوێنەی هێڵکاریی بەکارهێنان دەبینیت کە ئەپەکانت پێ پێشان دەدات، ئەپی فەیسبووک هەڵبژێرە.\nچۆنیەتیی سنوردارکردن و کۆنتڕۆڵکردنی بەکارهێنانی ئەپی فەیسبووک: ئێستا ڕێژەی بەکارهێنانی ئینتەرنێتت لە ناو فەیسبووکدا بینی، ڕێژەیەکی زۆرە وایە؟ با هەر لێرە بە هەمان شێوە سنوردارکردن و کۆنتڕۆڵی بەکارهێنانی ئەپی فەیسبووک بکەین. تایبەتمەندیی Data Saver لە فەیسبووک پێ بکە.\nفەیسبووک دۆخێکی هەیە کە دەتوانێت تا ڕادەیەک ڕێژەی بەکارهێنان کەم بکاتەوە و پێی دەوترێت Data Saver. دەتوانێت قەبارەی وێنەکان کەم بکاتەوە و کارکردنی خۆکارانەی ڤیدیۆکان بوەستێنێت، خۆکارانە دەتوانێت لەگەڵ هێڵی وای فای یان Mobile Data بکوژێتەوە. بۆ چالاککردنی Data Saver ئەم هەنگاوانە ئەنجام بدە:\nلە مۆبایلەکەت ئەپی فەیسبووک بکەرەوە.\nکرتە لە دووگمە ستوونییەکەی لیستی فەیسبووک بکە.\nوەرە خوارەوە و بەشی Data Saver دەبینیت. کرتەی لێ بکە.\nلە بەشی دواتردا دووگمەی چالاککردن دەبینیت و بۆ چالاککردن کرتەی لێ بکە.\nئەگەر دەتەوێت ئەم تایبەتمەندییە لەگەڵ هێڵی ئینتەرنێتی وای فای بکوژێتەوە ئەوا دووگمەکەی خوارەوە چالاک بکە.\nکارکردنی خۆکارانەی ڤیدیۆکان ڕابگرە: ئەگەر ناتەوێت قەبارەی وێنەکان کەمبکرێتەوە و تەنیا دەتەوێت کارکردنی خۆکارانەی ڤیدیۆکان ڕابگریت، ئەوا تەنیا بە دووگمەیەک دەتوانیت ئەمە بکەیت. چۆنیەتیی ڕاگرتنی کارکردنی خۆکارانەی ڤیدیۆکانی فەیسبووک:\nوەرە خوارەوە و کرتە لە بەشی App Setting بکە.\nلەم بەشە کرتە لە Auto Play بکە و بیکوژێنەوە.\nئەپی Facebook Lite بەکار بهێنە\nئەگەر Data Saver بۆ تۆ سوودی نییە و هێشتا دەتەوێت زیاتر بەکارهێنان سنوردار بکەیت، دەتوانیت وەشانی فەیسبووک لایت بەکار بهێنیت! ئەم ئەپە زۆر جیاوازە لە وەشانی فەیسبووکی ئاسایی چونکە کەمترین ئینتەرنێت و ڕام بەکار دەبات، هەروەها بۆ گفتوگۆکردن پێویستی بە مێسنجەر نییە و خۆی لە ناو خۆیدا دەتوانرێت لەگەڵ هاوڕێیانی فەیسبووک پەیوەندیی بگرێت. بەمەش پێویستت بە داگرتنی مێسنجەر نییە. ئەگەر ئارەزووت هەبوو مێسنجەر دابگریت ئەوا دەتوانیت مێسنجەر لایت هاوشێوەی فەیسبووک لایت دابگریت.\nداگرتنی Facbook Lite بۆ سیستەمی ئەندرۆید\nتاگەکان چۆنیەتی فەیسبووک


مەسیحییەكان لە دۆخی ئێستای كۆتاكانیان ناڕازین. هەر ئەمەشە كە هانی داون خۆپیشاندانێكی گەورە لەبەردەم پەرلەمانی كوردستان رێكخەن و پەیامەكەیان بە ئاشكرا بگەیەنن. هەرچەند خۆپیشاندانەكە هی مەسیحییەكان بوو، بەڵام بەپێی لێدوانی لێپرسراوە توركمانەكان، پێدەچێ توركمانەكانیش لە دۆخی كۆتاكانیان ناڕازی بن.\nساڵی 1992 كورد سیستمی كۆتای بۆ ئەوە داهێنا تا مەسیحییەكان نوێنەرەكانی خۆیان بگەیەننە ناو پەرلەمان. پەیامەكەش ئەوە بوو كە كورد وەك گەلێكی چەوساوە، رێز لە مافی كەمینەكان دەگرێ و دان بە تایبەتمەندییەكانیاندا دەنێ. لەسەر ئەم بنچینەیە، سیستمی كۆتا داهات. مەبەست لە كۆتا ئەوە بوو كەمینەكان نوێنەری راستەقینەیان لە پەرلەمان هەبێ. لە راستیشدا ئەم مەسەلەیە لە ساڵی 1992دا زۆر بە رێكوپێكی بەڕێوە چوو. ئێستا پاش 26 ساڵ، دەردەكەوێ كە ئەم ئەزمونە پێویستی بە پێداچونەوەیە و نەیتوانیوە مەبەستەكانی بەدی بێنێ.\nدانانی كۆتا بۆ كەمینەكان لە كوردستان لە ساڵی 1992، دووەم ئەزمونی كۆتایە لە مێژوی عیراقدا. لە ساڵی 1925دا یاسای بنچینەیی عیراق (دەستور) لە ماددەی 37 دا جەختی كردە سەر ئەوەی كە دەبێ مەسیحی و جولەكە لە ئەنجومەنی نوێنەراندا نوێنەری خۆیان هەبێ. هەروەها یاسای 1924ی هەڵبژاردنی ئەنجومەنی نوێنەرانی عیراق لە ماددەی 6دا ژمارەی كورسیی كۆتای كەمینەكانی بە 8 كورسی دیاری كردووەو ئەو 8 كورسییەی بەو جۆرە دابەش كردووە كە لە موسل 2 بۆ مەسیحییەكان و یەك بۆ جولەكە بێ، لە بەغدا یەك بۆ مەسیحییەكان و 2 بۆ جولەكەو لە بەسرە یەك بۆ مەسیحییەكان و یەك بۆ جولەكە.\nلە ئەزمونی هەرێمی كوردستاندا ئەزمونی كۆتاكان نەیتوانیوە ئەزمونێكی سەركەوتوو بێ چونكە مەرجێكی سەرەكیی كۆتای دابین نەكردووە، ئەویش ئەوەیە كە دەبێ كەمینەكان خۆیان نوێنەری خۆیان هەڵبژێرن و دەبێ ئەو نوێنەرانە بە دەنگی كەمینەكان دەرچن بۆ ئەوەی ببن بە نوێنەری راستەقینەیان. ئەوەی بە كردەوە لە كوردستان رویداوە، ئەوەیە كە نوێنەری كەمینەكان، بە دەنگی زۆرینە دەردەچن نەك بە دەنگی كەمینە.\nلە هەڵبژاردنی 2013 دا كەمترین دەنگ كە كاندیدەكانی كۆتاكان بە دەستیان هێناوەو پێی چونەتە ناو پەرلەمان 531 دەنگ و 1093 دەنگ بووە. پەرلەمانتاربونی كەمینەكان بە دەنگێكی كەم، حزبە گەورەكانی زۆرینەی هانداوە حزب بە ناوی كەمینەكانەوە دروست بكەن و كار بۆ سەرخستنی نوێنەرەكانیان لە كۆتاكان بكەن. كارەكەش ئەركێكی زۆری ناوێ. دەشێ كاندیدەكە بە دەنگی هەزار ئەندامی حزبێكی دەستڕۆیشتوو دەرچێ. ئەمەش هیچ بەهایەكی بۆ كۆتاكان نەهێشتۆتەوەو وای كردووە كۆتاكان ژمارەیەكی زۆری نوێنەری ناڕاستەقینەی كەمینەكانیان تێ بكەوێ.\nدەستەی سەرۆكایەتیی پەرلەمانی كوردستان ئۆباڵی بەشێكی گیروگرفتەكەی لە ئەستۆ دایە، چونكە پڕۆژەیەكی مەسیحییەكانی بۆ جیاكردنەوەی تۆماری دەنگدەرانیان رەت كردۆتەوە. لە راستیشدا جیاكردنەوەی تۆماری دەنگدەرانی كۆتاكان كۆتایی بە مشتومڕەكە دێنێ، چونكە ئەوسا دەنگدەرانی زۆرینە ناتوانن دەنگ بە كۆتاكان بدەن.\nلە ژیانی سیاسیدا مەسەلەی كۆتاكان بەو چەشنەی كە ئەمڕۆ لە هەرێم بەڕێوە دەچێ، رەنگدانەوەی خراپی لەسەر پەیوەندییە گشتییەكان هەبووە. لەلایەك، بە خراپی كاری كردۆتە سەر پەیوەندیی نێوان حزبەكان، ئەویش لەو روانگەیەوە كە حزبە دەستڕۆیشتووەكان كۆتاكانیان بۆ پتەوكردنی دەسەڵاتیان لەناو پەرلەمان قۆستۆتەوە، لەلایەكی ترەوە، كاری كردۆتە سەر پەیوەندیی برایانەی كوردو كەمینەكان و وێنەیەكی وای بۆ كۆتاكان كێشاوە كە پاشكۆی حزبە دەستڕۆیشتووەكانن و لە دەنگداندا هیچ رایەكی جیاوازیان لە رای حزبە دەستڕۆیشتووەكان نیە. خراپ بەكارهێنانی كۆتاكان لە ململانێی سیاسیدا، كاردانەوەی توندی لێ كەوتۆتەوەو گەیشتۆتە ئەو رادەیەی كە پڕۆژە یاسا بۆ كەمكردنەوەی ژمارەی كورسیی كۆتاكان پێشكەش بە پەرلەمان بكرێ.\nبەدڵنیاییەوە كەس بیر لە هەڵوەشاندنەوەی كۆتا ناكاتەوە. بەڵام دەبێ لە سێ گۆشە نیگاوە سەیری مەسەلەكە بكرێ. یەكەم، لە گۆشە نیگای ئەوەی كە لەڕاستیدا ژمارەی كورسیی كۆتاكان زۆرەو لە دیاری كردنیشدا پشت بە هیچ پێوەرو سەرژمێرێك نەبەستراوە. ئەوەی ئەمەش رون دەكاتەوە، ئەوەیە كە لە ئێران جولەكەو زەردەشتییەكان هەر یەكەیان نوێنەرێكی هەیە، لە عیراقی سەردەمی پاشایەتیش بۆ سەرتاسەری عیراق ژمارەی كورسیی كۆتاكان تەنها 8 كورسی بووە. دووەم، مەرج نیە بۆ هەموو كەمینەیەك كۆتا هەبێ. سێیەم، دەبێ نوێنەرانی كەمینەكان نوێنەری راستەقینەی كەمینەكان بن و بە دەنگی ئەوان دەرچن نەك بە دەنگی حزبە دەستڕۆیشتووەكان.\nبەردەوامبونی سیستمی كۆتا لەسەر ئەم ریتمەی ئێستا، لە بەرژەوەندیی گشتیدا نیە. ئەم سێكتەرە وەك زۆر سێكتەری تر پێویستی بە چاكسازییە. كەمینەكان مافی خۆیانە تۆماری دەنگدەرانی خۆیان هەبێ و لە پەرلەمان نوێنەری راستەقینەیان هەبێ. ئەركی زۆرینەش ئەوەیە كە رێز لەم ویستە بگرێ و دەست وەرنەداتە ناو كاروباری كەمینەكان، هەروەك بەرژەوەندیی دیموكراسیش لەوە دایە كە كەمینەكان نوێنەری كاراو راستەقینەیان لەناو پەرلەمان هەبێ.


دەیان چەکداری بۆکۆ حەرام خۆیان ڕادەسـتی دەسەڵاتدارانی نەیجەر دەکەن\nوەزیری ناوخۆی نەیجەر دەڵێت دەیان چەکداری بۆکۆ حەرام خۆیان ڕادەسـتکردووە لە باشوری ڕۆژهەڵاتی وڵاتەکەی، ئەمەش پاش چەند ڕۆژێـک لەوەی ئەم گروپە توندڕەوە دوچاری زیانێـکی گەورە بوو لەسەر سنووری نەیجەر لەگەڵ نەیجیریا.\nمحەمەد بازۆم ئەمڕۆ سێشەممە لەسەر تویتەرەکەی ڤیدیۆیەکی خۆی بڵاوکردووەتەوە لەو کاتەی سەردانی ناوچەکەی کردبوو و چاوی بە ژمارەیەکیان کەوتبوو. لەسەر ڤیدیۆکە نووسیویەتی " 31 گەنجی شارۆچکەی دیفا کە چەند ساڵێـک لەمەوبەر پەیوەندیـیان بە بۆکۆ حەرام کردبوو بڕیاریان دا خۆیان ڕادەستبکەن."\nپـێشتر ئەم گەنجانە کۆمەڵ‌کۆمەڵ گەڕاونەوە و خۆیان ڕادەسـتی کاربەدەسـتان کردووە.\nشارۆچکەی دیفا لە ناوچەیەکی بیابانی باشوری ڕۆژهەڵاتی نەیجەرە لە نزیک سنووری نایجیریا.\nیەکێـک لەوانەی پـێشتر چەکداری بۆکۆ حەرام بوو بە کەناڵی تەلەفیزیۆنی حکومی وڵاتەکەی وت " کە زانیم ئەوانەی خۆیان ڕادەستکرد دەسـتگیر نەکران، منیش بڕیارم دا خۆم ڕادەستبکەم."\nگوتیشی پـێشبینی دەکەن حکومەت لێبوردنیان بۆ دەربکات.\nمانگی شەش دەیان هەزار کەس لە شارۆچکەی دیفا ئاوارەبوون پاش ئەوەی ناوچەکەیان کەوتە بەر شاڵاوی بۆکۆ حەرام. مانگی نۆ لە نزیک دیفا 5 سەربازی نەیجەر بە دەسـتی چەکدارانی بۆکۆ حەرام کوژران.\nهەردوو مانگی دە و یازدە سەدان چەکداری بۆکۆ حەرام خۆیان ڕادەسـتی وڵاتی چاد کرد.\nبۆکۆ حەرام لە ماوەی حەوت ساڵ لە شەڕ و کوشتنکاری 15 هەزار کەسی کوشتووە و بووەتە مایەی ئاوارەبوونی زیاتر لە 2 ملیۆن کەس. لەم ساڵانەی دوایی هێرشەکانی گەیشتنە نەیجەر و کامیرۆن و چاد. دەڵێن ئامانجیان دامەزراندنی دەوڵەتی ئیسلامیـیە.


“پیرۆت عەبدولڕەحمان ئەحمەدی” ناسراو بە “مام ڕەحمان” ماڵئاوایی لە ژیان کرد. – Peshmergekan\n“پیرۆت عەبدولڕەحمان ئەحمەدی” ناسراو بە “مام ڕەحمان” ماڵئاوایی لە ژیان کرد.\nیەکێک لە ئەندامانی لەمێژینەی حیزبی دێموکرات، بە هۆی نەخۆشی لە یەکێک لە نەخۆشخانەکانی نۆروێژ لە تەمەنی ٩٢سالیدا کۆچی دوایی کرد.\nمام ڕەحمان پاش دامەزرانی کۆماری کوردستان لە ڕیزەکانی سوپای میللی کوردستاندا دەبێتە پێشمەرگە. پاش ڕووخانی کۆماری کوردستان وەک زۆر کەسی دیکە لە ئەندامانی حیزب ئاوارەی کوردستانی گەرمێن دەبێت و سەرەنجام لە شاری بەغدا دەگیرسێتەوە.\nناوبراو لە ئاوارەییشدا پێوەندییەکانی خۆی لەگەڵ حیزب ڕادەگرێ و لە سەرتاسەری ئەو هەموو ماوە دوورودڕێژەدا بەوپەڕی دڵسۆزییەوە هاوکاریی حیزب دەکات.\nلەو ساڵانەی دواییشدا کە وەک پەنابەر لە نۆروێژ گیرسابووە، سەرەڕای نەخۆش بوونی، هەمیشە بە ڕۆحییەیەکی بەرزی حیزبییانەوە بەدواداچوونی هەواڵەکانی خەبات و تێکۆشانی حیزبی دەکرد و لە هەر بۆنەیەکدا کە هاتبایە پێش وەفاداریی خۆی بە ئامانجەکانی حیزبی پێشەوا قازی نیشان دەدا.


سۆماناوا - ویکیپیدیا، ئینسایکڵۆپیدیای ئازاد\nSurmanabad- صورمان‌آباد - Sûrmanava\nپۆتانەکان: 37°54′43.5″N 44°43′19.5″E / 37.912083°N 44.722083°E / 37.912083; 44.722083پۆتانەکان: 37°54′43.5″N 44°43′19.5″E / 37.912083°N 44.722083°E / 37.912083; 44.722083\n١٬٧٧٥ مەتر (٥٬٨٢٣ پێ)\nسۆماناوا گوندێکە، کەوتووەتە گوندەواری سۆما ئەڤراز، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nسۆماناوا ھاوسنوورە لەگەڵ ئەم گوندانە:\nلە باکوورەوە لەگەڵ گوندی گەلەخڕ.\nلە باشوورەوە لەگەڵ گوندی کانی میران.\nلە ڕۆژھەڵاتەوە لەگەڵ گوندی جەتەر.\nلە ڕۆژاواوە لەگەڵ گوندی کانی ڕەش.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٤٣١) کەس و (٨١) خێزان بووە.\nوەرگیراو لە «https://ckb.wikipedia.org/w/index.php?title=سۆماناوا&oldid=900432»\nئەم پەڕەیە دواجار لە ١٦:٤٧ی ٤ی شوباتی ٢٠٢٢ نوێ کراوەتەوە.


بۆ یادی باوکم\nلەبیرم دێ لەگەڵ رێبینی برام‌و چەند گەنجێکی خزم‌و هاوڕێمان سەرەتای خوێندنەوەمان بوو. گەنجینەکەمان کتێبخانە دەوڵەمەندەکەی باوکم بوو، کە بەشێکی گەورەی لە ژوورەکەی من‌و رێبین دانرابوو. گەلێکجار رێدەکەوت بەدەم قسەو خوێندنەوەوە تا بەرەبەیان دابنیشتین. هەر ئەوەندەی بۆچوون‌و رایەکی تازەمان وەرئەگرت‌و قەناعەتمان پێ ئەهێنا، ئیتر لەسەری سوور ئەبووین. بە حوکمی حەماسەتی گەنجانەو بەوپێیەی تازە لەسەرەتای خوێندنەوەو فێربووندا بووین، هەرجارەو لەسەر بابەتێک دەبوو بە مشتومڕو دەمەقاڵێمان‌و ئامادە نەبووین گوێ لەیەکتری بگرین. زۆرجاریش دەگەیشتینە دەنگ هەڵبڕین‌و لێک تووڕەبوون. لەئەنجامیشدا دەگەیشتینە بنبەست‌و کەسمان نەیدەتوانی قەناعەت بەوی ترمان بێنێ.\nچی بکەین؟ هەمیشە بۆ یەکلاکردنەوەی مشتومڕەکانمان بڕیارمان ئەدا بچینە لای باوکم‌و لەو بپرسین. ئیتر ئەویش راهاتبوو، هەر کە بە کۆمەڵ ئەچووینە ژوورەکەی، یەکەم پرسیاری ئەوە بوو: ها خێر! ئەمجارەیان کێشەکە چیە...؟ بەوردی گوێێ لێ ئەگرتین، ئینجا چەند پرسیارێکی لێ ئەکردین بۆ ئەوەی بزانێ هەر یەکەمان چۆن تێی گەیشتووین؟ پاشان بە هێمنییە هەمیشەییەکەی خۆیەوە زۆر بە سادەیی بۆچوونی خۆی بۆ روون ئەکردینەوە.\nئەوەی هەرگیز لەبیرم ناچێتەوەو بووە بە دەرسێک بۆ هەموو ژیانم، دوا قسەی بوو. هەمیشە لە کۆتایی قسەکانیدا ئەیوت: "ئەمە رای منە. ئەگەر قەناعتتان پێ کردووە، سەر سەرو سەرچاو، ئەگەر قەناعتتان پێی نیە، ئەوە کتێبخانەیەکی گەورە لەبەردەستاندایە. بڕۆن بخوێننەوەو وەڵامی پرسیارەکانتان بدۆزنەوە".\nهەرگیز بیرم نایەت رۆژێک لە رۆژان زۆری لێکردبین ئێمەش وەکو ئەو بیر بکەینەوە، یا تەنانەت هەوڵیدابێت ناچارمان کات ئەو رێگەیە هەڵبژێرین کە ئەو لە ژیانی خۆیدا هەڵی بژاردووە. قەناعەتی تەواوی بە بۆچوونەکانی خۆی هەبوو، هەمیشەش سەرسەختانە، بەڵام بە مەنتیق داکۆکی لێ ئەکردن. ئاخر قەناعەتەکانی بەرهەمی ئەزموونێکی دوورو درێژی تەمەن‌و خوێندنەوەیەکی قووڵ‌و فرە رەهەند بوون. لەگەڵ ئەوەشدا هەرگیز مافی ئەوەی بەخۆی نەئەدا خەڵکی تر بەزۆر وەکو ئەویان لێبێت، بەڵکو هەمیشە رێگای گفتوگۆی مەنتیقی‌و قەناعەت پێهێنانی بەرامبەرەکەی هەڵ ئەبژارد، تەنانەت بۆ ئێمەش کە منداڵی ئەو بووین‌و هەقی باوکایەتی بەسەرمانەوە هەبوو.\nبەم شێوەیەش، بێ ئەوەی هیچ وشەیەک بدرکێنێ وانەیەکی فێرئەکردین کە پێم وایە لە هەموو خوێندنەوەو کتێبەکان کاریگەرتر بوو: "هەقیقەتی رەها لای هیچ کەسێک نیە. دەشێت ئەو کەسەی کە زۆر بەهەڵەی ئەزانی، دیوێکی راستیت پیشان بدا کە تۆ نایبینی، بۆیە ئەبێ رێز لە بۆچوونی بەرامبەرەکەت بگری. ئەگەر مەبەستیشت ئەوەیە کاریگەریی لەسەر دابنێی، باشترین رێگە گفتوگۆی مەنتیقییە، نەک زۆرلێکردن‌و خۆسەپاندن".\nئەمڕۆ ٢٩ی تشرینی یەکەم، ٩ ساڵ بەسەر کۆچی هەمیشەیی باوک‌و مامۆستام (ئەحمەد هەردی)دا تێدەپەڕێت. ئەو کەسەی هەرچییەک ئەزانم ئازایەتی‌و بەرهەمی پەروەردەی ئەوەو ئەوەش کە نایزانم، ئۆباڵی لەئەستۆی کەمتەرخەمی‌و تەممەڵی خۆمە.\nرۆحی شادو یادی هەمیشە زیندوو بێت.


مۆبایلەکانی OnePlus 8 و OnePlus 8 Pro بە پڕۆسێسەری Snapdragon 865 و ڕوونمای 120 هێرتزەوە ڕاگەیاندران – کەی ئای تی ئێن\nکەمێک بەر لە ئێستا، کۆمپانیای OnePlus ـی چینی مۆبایلەکانی OnePlus 8 و OnePlus 8 Pro ـی بە پڕۆسێسەری Snapdragon 865 و ڕوونمای 120 هێرتز و زیاترەوە ڕاگەیاندن.\nلە ڕووی دیزاینەوە، بەشی پێشەوەی مۆبایلەکان جیاوازییان زۆرە بە بەراورد بە زنجیرە مۆبایلەکانی OnePlus 7 ـی پار ساڵ، چونکە کامێرا دەرکەوتەکەی خراوەتەوە ژێر ڕوونماکەی و لەسەر چاڵێکی بچکۆلانە جێگیر کراوە. وە لە پشتەوە، کامێراکانیان بە ڕیزکردنی ستوونی ماونەتەوە و بژاردەی نوێتری ڕەنگیان بۆ زیاد کراون.\nئەم زنجیرە مۆبایلە نوێیانەی OnePlus، بۆ هەوادارانی کۆمپانیاکە و تەنانەت خودی کۆمپانیاکەش کەمێک جیاوازتر و کارامەتر دەردەکەون، چونکە جۆرە پڕۆیەکەی وەکو یەکەمین مۆبایلی OnePlus پشتگیری لە بارگاویکردنی بێوایەر بە توانای 30 وات و هاوبەشیپێکردنی بارگە (شەحن) دەکات و خاوەن بڕوانامەی IP68 ـە بۆ بەرگەگرتن لە بەرانبەر تۆز و ئاو.\nهەر وەک لە ناوەکەی دیارە، پڕۆ، ئاست بەرزترینی زنجیرەکەیە. خاوەن ڕوونمایەکی گەورەیە بە قەبارەی 6.78 ئینج لە جۆری Fluid AMOLED بە ڕوونی +QHD و بەرزترین تێکڕای نوێبوونەوەی ڕوونماکەی دەگات بە 120 هێرتز. لە ژێر ڕوونماکەیدا، چاڵی ژێر ڕوونما و هەستەوەری پەنجەمۆر بوونیان هەن، کە کامێرایەکی 16 مێگاپێکسڵی لەسەر چاڵی ژێر ڕوونماکەی جێگیر کراوە. ڕوونماکەی پشتگیری لە تایبەتمەندی +HDR10 دەکات بۆ نیشاندانی ڕەنگەکان بە شێوەیەکی باشتر و خاوەن تایبەتمەندی MEMC ـە، کە خێرایی تێکڕای نوێبوونەوە لە کاتی سەیرکردنی ڤیدیۆکاندا خۆڕاگر دەکات.\nلە پشتەوە خاوەن 4 دانە کامێرای کارامەیە بە ڕوونییەکانی 48 و 8 و 48 و 5 مێگاپێکسڵ. کامێراکانی لە جۆرەکانی Wide و Telephoto و Ultra Wide و Depth ـن، توانایان هەن ڤیدیۆ بە ڕوونی 4K و 60fps تۆمار بکەن بە یارمەتی تەکنەلۆژیای Single Shot 3-HDR. جێگای باسکردنە کامێرا سەرەکییەکەی خاوەن هەستەوەری کارامەی Sony IMX689 ـە. هەروەها توانستی کامێراکانی مۆبایلەکە بۆ چرکاندنی وێنە لە شەودا زۆر باشتر کراوە، ئەمە بەراوردی وێنەیەکی چرکێندراوی مۆبایلەکەیە لە شەودا بە بەراورد بە iPhone 11 Pro Max:\nلە ناوەوە، OnePlus 8 Pro بە پڕۆسێسەری Snapdragon 865 بەهێز کراوە و جۆری ڕامەکەی گۆڕدراوە بە LPDDR5، کە ئەمەش وای لێ دەکات پشتگیری لە نەوەی پێنجەمی پەیوەندی 5G بکات و خێرایشی بە ڕێژەی 30% زیاد بکات و بە ڕێژەی 20% کەمتر وزە بەفیڕۆ بدات بە بەراورد بە زنجیرە مۆبایلەکانی OnePlus 7.\nخاوەن ڕامی 8 و 12 گێگابایتی و بیرگەی 128 و 256 گێگابایتییە، هەروەها خاوەن پاترییەکە بە توانستی 4,510 ملی ئەمپێر، کە پشتگیری لە بارگاویکردنی خێرای بە وایەر و بێ وایەر بە توانای 30 وات دەکات. لە هەمووی جیاوازتر، بۆ یەکەمجار مۆبایلەکە پشتگیری لە هاوبەشیپێکردنی بارگە (شەحن) دەکات لەگەڵ ئامێرەکانی دیکە بە نزیککردنەوەی ئامێرەکان لە پشتەوەی مۆبایلەکە. بە بارگاویکردنی بە وایەر، پاتری مۆبایلەکە لە 0% تاوەکو 50% بە ماوەی 23 خولەک پڕ دەبێت و بە بێوایەر بە 30 خولەک پڕ دەبێت.\nمۆبایلی OnePlus 8 Pro پشتگیری لە ڕایەڵەی نەوەی پێنجەمی پەیوەندی 5G دەکات بە هەبوونی sub-6GHz، هەروەها خاوەن تەکنەلۆژیای Wi-Fi 6 ـە بە خێرایی تاوەکو 9.6 گێگابت/چرکە، خێراتر لە هەموو مۆدیەمێکی دیکەی 5G.\nگرنگترین تایبەتمەندییەکانی مۆبایلی OnePlus 8 Pro:\nقەبارە: 6.78 ئینج.\nجۆر: Fluid AMOLED.\nخێرایی: 120 هێرتز\nکێش: 199 گرام.\nپاتری: 4,510 ملی ئەمپێر/کاتژمێر.\nبارگاویکردنەوە: تەکنەلۆژیای بارگاویکردنەوەی بە وایەر و بێوایەری خێرا بە توانای 30 وات.\nدووەم: 8 مێگاپێکسڵ بە تیرەی f/2.4 و لە جۆری Telephoto.\nسێیەم: 48 مێگاپێکسڵ بە تیرەی f/2.2 و لە جۆری Ultra Wide.\nچوارەم: 5 مێگاپێکسڵ بە تیرەی f/2.4 و لە جۆری Depth.\nسەرەکی: 16 مێگاپێکسڵ بە تیرەی f/2.5 لە جۆری Wide.\nڕەنگ: سەوز – مۆر – ڕەش.\nسیستەمی کارپێکەر: ڕووکاری OxygenOS 10.0 (بنچینەکراو لەسەر Android 10).\nڕێکەوتی بەردەستبوون: 21 ـی نیسان لە ئەوروپا و 29 ـی نیسان لە ویلایەتە یەکگرتووەکانی ئەمریکا.\nنرخ: دەستپێدەکات لە 899$.\nمۆبایلی OnePlus 8 بچووکترە و خاوەن ڕوونمایەکە بە قەبارەی 6.55 ئینج بە ڕوونی +1080p و تێکڕای نوێبوونەوەی 90 هێرتز. خاوەن چاڵ و هەستەوەری پەنجەمۆرە لە ژێر ڕوونماکەی، کامێرایەکی بە ڕوونی 16 مێگاپێکسڵ لەسەر چاڵی ژێر ڕوونماکەیدا جێگیر کراوە. ڕوونماکەی پشتگیری لە +HDR10 دەکات بۆ نیشاندانی ڕەنگەکان بە شێوەیەکی باشتر.\nلە پشتەوە، خاوەن 3 دانە کامێرایە بە ڕوونییەکانی 48 و 16 و 2 مێگاپێکسڵ. خاوەن هەستەوەری IMX586 ـە و پشتگیری لە تایبەتمەندی OIS+EIS بۆ باشتر تۆمارکردنی ڤیدیۆیەکان دەکات.\nبە هەمان شێوەی برا گەورەکەی، بە پڕۆسێسەری Snapdragon 865 بەهێز کراوە و پشتگیری لە نەوەی پێنجەمی پەیوەندی 5G دەکات، وە خاوەن ڕامی 8 و 12 گێگابایتی و بیرگەی ناوەکی 128 و 256 گێگابایتییە، ڕامەکەی کەمێک خاوترە و لە جۆری LPDDR4X ـە. خاوەن پاترییەکە بە توانستی 4,300 ملی ئەمپێر و بە پشتگیری لە بارگاویکردنی بە وایەری خێرا بە توانای 30 وات، بەڵام پشتگیری لە بارگاویکردنی بێوایەر ناکات.\nگرنگترین تایبەتمەندییەکانی مۆبایلی OnePlus 8:\nکێش: 180 گرام.\nبارگاویکردنەوە: تەکنەلۆژیای بارگاویکردنەوەی بە وایەری خێرا بە توانای 30 وات.\nدووەم: 16 مێگاپێکسڵ بە تیرەی f/2.2 و لە جۆری Ultra Wide.\nسەرەکی: 16 مێگاپێکسڵ بە تیرەی f/2.0 لە جۆری Wide.\nڕەنگ: ڕەش – سەوز – شەبەقی ئەستێرەیی – زیوی.\nنرخ: دەستپێدەکات لە 699$.\nمۆبایلی OnePlus 8:\nڕامی 8 گێگابایتی و بیرگەی 128 گێگابایتی: 699$.\nڕامی 12 گێگابایتی و بیرگەی 256 گێگابایتی: 799$.\nمۆبایلی OnePlus 8 Pro:\nڕامی 8 گێگابایتی و بیرگەی 128 گێگابایتی: 899$.\nڕامی 12 گێگابایتی و بیرگەی 256 گێگابایتی: 999$.\nمۆبایلەکان لە ڕێکەوتی 21 ـی ئەم مانگە لە بازاڕەکانی ئەوروپا و لە 29 ـی هەمان مانگ لە بازاڕەکانی ویلایەتە یەکگرتووەکانی ئەمریکا بەردەست دەکرێن بۆ کڕین. ڕێکەوتی بەردەستکردنیان لە بازاڕی وڵاتانی دیکەدا ئاشکرا نەکراوە.\nتاگەکان OnePlus OnePlus 8 OnePlus 8 Pro بەرهەمی نوێ مۆبایل وەنپڵەس


فڕۆکە جەنگییەکانی سوریا و ڕوسیا هێرشەکانیان بۆ سەر حەلەب زیاد دەکەن\nی مانگی شه‌ش ٠٥, ٢٠١٦\nئاژانسی دەنگوباسی ڕۆیتەرز ڕادەگەیەنێت ڕۆژی یەکشەممە نزیکەی 40 هێرش کراوەتە سەر ناوچەکانی ژێر دەسەڵاتی سەرهەڵداون لە ناوەوەو دەوروبەری شاری حەلەب. دانیشتوانی ناوچەکە و چاودێران دەڵێن ئەمەش یەكێک بووە لە هێرشە هەرە توندەکانی فڕۆکە جەنگییەکانی ڕوسیا و سوریا.\nسەرهەڵداوەکانیش هێرشیان کردۆتە سەر ناوچەکانی ژێر دەسەڵاتی حکومەت لە شارەکە.\nمیدیای دەوڵەت ڕادەگەیەنێت بەهۆی هێرشی موشەکەکانی سەرهەڵداوان بۆ سەر ناوچەکانی حەمدانییەو میدان ژمارەیەک کەس بریندار بوون و چەند کەسێکیش گیانیان لە دەست دا و لە دوهەم ڕۆژی بۆردومان سەختنی ناوچەکانی ژێر دەسەڵاتی حکومەت بەلایەنی کەم 24 کەس کوژران.\nڕێکخراوی چاودێری مافەکانی مرۆڤی سوریایی بنکە لە بەریتانیا دەڵێت دەیان بۆمبی بەرمیلی بە هەلی کۆپتەرەکانی لەشکر فرێدراونەتە ناوچەیەکی قەرەباڵغی گەڕەکی قاتریجی. چاودێران دەڵێن بەمەش بەلایەنی کەم 9 کەسی سیڤیل کوژراون و ژمارەیەکی زیاتریش بریندار بوون.\nکارمەندێکی بەرگری سیڤیلی لە ناوچەکانی ژێر دەسەڵاتی سەرهەڵداوان ڕایگەیاند بە کارمەندانی فریاگوزاری بەلایەنی کەم 20 تەمیان لە ژێر داروپەردوی باڵەخانە ڕووخاوەکان دەرکردووە.


هەمووكات دوگمەیەك هەیە ژوورە تاریكەكانی پێ رووناك دەكەیتەوە، بەڵام هەرگیز، هیچ دوگمەیەك نیە ژوورە رووناكەكان تاریك بكات، تەنها بەرگرتن نەبێت لەو سەرچاوەیە كە ژوورەكەتی پێ رووناكبووە. واتە بەردەوام دەتوانیت، بەهەر هۆكارێكبێت (كارەبا، ئاگر، تیشكی هەتاو) شوێنێكی تاریك رووناك بكەیتەوە، بەڵام هەرگیز هیچ سەرچاوەیەك نیە شوێنێكی رووناك تاریك بكات. كەواتە بەردەوام دەشێت هۆكارێك بدۆزیتەوە بۆ رووناككردنەوە، بەڵام هیچ كات هۆكارێك نیە بۆ تاریككردنی شوێنێكی رووناك. واتە لەگەردووندا تەنها سەرچاوەی رووناكی بوونی هەیە، تاریكی سەرچاوەی نیە. ئەمە یاسای گەردوونە.\nئاشكرایە رووناكی هەرچیەكبێت سەرچاوەكەی خۆی لەخۆیدا ووزەیە. هەروەك زانستی فیزیكیش یەكلای كردووەتەوە كە سەرچاوەی هەربوونێك لەگەردووندا ووزەیە و هیچ ووزەیەكیش نیە تاریكی ببەخشێت یاخود تاریكی بەرهەمبهێنێت، ئەمش واتە تاریكی بوونی نیە، چونكە تاریكی شتێك نیە بنەمای هەبێت لەگەردووندا. بۆیە ئەو تاریكیەی كەهەست بەبوونی دەكەین تەنها لەنەمانی رووناكیەوە دروستدەبێت. كەواتە هیچ سەرچاوەیەك نیە بۆ تاریككردن، تەنها رێگریكردن لە رووناكی تاریكی دەهێنێتەكایەوە. ئەمەش چونكە بۆشایی گەردوون تاریكاییە، گەردوونیش كە بریتیە لە سەدان ملیۆن گالاكسی (مجرە) و هەر گالاكسیەكیش لە ملیارەها كۆمەڵەی خۆر پێكهاتووە (ئەستێرەكان (خۆرەكان) و هەسارە و هەسارۆچكەكان) و ووزە سەرچاوەی بوونیانە و لە تاریكی بۆشایی گەردووندا مەلەدەكەن. بەمجۆرەش خۆرەكانن سەرچاوەی ووزەی گەرمی و رووناكی گەردوونی.\nدیارە ئەم كورتە شیكردنەوە زانستیەی سەرەوە لۆژیكێكی زانستی فەلسەفەیییە بۆ بوونی دژەیەكەكان لەبووندا یاخود لە گەردووندا. بۆیە دەكرێت هەرلەم سۆنگە لۆژیكیەشەوە بڕوانینە سەرجەم دژەیەكەكان لەبووندا كە واتای ژیانیان بەهەبووەكان بەخشیوە. بۆنموونە خێر و شەڕ، شەڕ هیچ بنەمایەك یاخود سەرچاوەیەكی نیە لە گەردووندا، بەبوونی خێر شەڕ بوونی نابێت، تەنها بەنەمانی یاخود لاوازبوونی خێر شەر دەردەكەوێت. بەهەمان شێوە نەخۆشی و تەندروستیش هەروایە، تەندروستی بنەمای هەیە بەڵام نەخۆشی هیچ سەرچاوەیەكی نیە، تەنها نەمانی تەندروستیە نەخۆشی دێنێتە كایەوە. هەروەها بەنەمانی ئازادی كۆیلایەتی دێتەكایەوە، بەلاوازكردن و نەهێشتنی خۆشەویستی رق دێتەگۆڕێ....هتد. ئەڵبەتە هەر لەسەر ئەم بنەمایەشە لەئەنجامی بیركردنەوە و لێكدانەوەی مرۆڤەكانەوە بۆ سیستەمی گەردوون و یاساكانی سروشت، لەڕیگەی ئایینەكانەوە، بیرۆكەی ئاهورامازاد و ئەهریمەن (خودا و شەیتان) لەخەیاڵی مرۆڤەكاندا چەكەرەی كردووە.\nیاسایەكی فیزیكی گەردوونیش پێمان دەڵێت "ووزە نەدروست دەبێت و نەلەناویش دەچێت"، ئەمەش واتە گەردوون خۆی لەخۆیدا بریتیە لە ووزە، كەواتە بەپشتبەستن بەیاسا فزیكیەكان ئەم هاوكێشەی بوونە بەمجۆرەیە: گەردوون سەرچاوەی ووزەیە و ووزەش سەرچاوەی بوونە، بەلەجیاتی دانان، گەردوون دروستكەری هەرشتێكە لەم بوونەدا. ئەمەش واتە بوون لەم سروشتەدا هەتا هەتاییە و بێكۆتایە، چونكە ووزە لەناوناچێت و سەرچاوەی هەر بوونێكیشە، بۆیە هەرشتێك لەجۆر و شێوەیەكەوە بۆ جۆر و شێوەیەكی دیكە دەگۆڕێت بەڵام هەرگیز لەناوناچێت.\nكەواتە بەم شیكاریە، پێموایە دەكرێت بگوترێت كە خودا چاوگی ئەم ووزەیەی گەردوونە كە بەبێ ئەو هیچ شتێك بوونی نابێت. بەواتایەكیتر ناخی هەر شتێك لەم بوونەدا بریتیە لە ووزە، كەواتە هەرشتێك لەم گەردوونەدا بەشێك لەو ووزە گەردوونیە لەخۆدەگرێت، یاخود بەهۆی بەشێك لەو ووزە گەردوونیەوە بوونی هەیە، بەم تێگەیشتنەش دەشێت ئەو چەمكی خودایە بریتیبێت لە چاوگی ئەم ووزە گەردوونیە. هەروەها پێدەچێت ئەو شتەش كە پێی دەگوترێت ((گیان یاخود روح)) بریتیبێت لەو ووزە گەردوونیە، كاتێك كە لە جەستەی هەر گیاندارێك دەردەچێت ئیدی ئەو گیاندارە كۆتایی بەبوونی دێت وەك جەستە، بەڵام ووزەكەی لە گەردووندا هەردەمێنێت و لەناوناچێت.


كادرێكی كۆمەڵ: كۆمەڵ حزبێكە هێشتە كێشەی حەڵاڵ و حەرامی نەورۆزی هەیە\n:: AM:11:40:15/05/2019 \nئەندامێكی ئەنجوومەنی پارێزگای هەولێر لە فڕاكسیۆنی كۆمەڵی ئیسلامی دەست لەكاركێشانەوەی لە حزبەكەی ڕاگەیاند و دەڵێت، حزبێك تا ئێستە لەسەر پرسی حەڵاڵ و حەرامبوونی ئاگری نەورۆزی کێشەی هەیە، تێیدا بەردەوام نابم.\nئەمڕۆ چوارشەم 15ـی ئایار، عەباس محەمەد ئەندامی ئەنجوومەنی پارێزگای هەولێر لە فڕاكسیۆنی كۆمەڵی ئیسلامی كوردستان لە كۆنگرەیەكی ڕۆژنامەوانیدا ڕای گەیاند، من نامەوێت بەشێك بم لە بێدەنگی لەو ناهەقییەوە لەناو كۆمەڵ هەیە بەردەوام بم.\nئەندامەكەی ئەنجوومەن گوتی، حزبێك هێشتە كێشە حەڵاڵ و حەرامی نەورۆزی هەبێت هێشتا خۆی بە كۆمەڵێك شتی بچووك بەستبێتەوە چاوەڕانی چی لێ دەكرێت كە حزبێكی ئیسلامی بێت و خەباتی شار و شاخی هەبێت %7ـی دەنگ بێنێت.\nزیاتر ڕوونی كردەوە، ئەو بێباكییەی لەناو كۆمەڵ هەیە هۆكارێكی تری دەست لەكاركێشانەوەمە، چونكە بەهۆی بیانووی تەنگژەی دارایی لە هەرێمی كوردستان كەسانێك لەناو كۆمەڵ بە شاهانە دەژین و كەسانێك بە ژیانێكی سەخت.\nباسی لەوەش كرد، بێباكی سەركردەكانی كۆمەڵ لە بەرانبەر دەست لەكاركێشانەوەی سێ سەركردە و 70 كادر وایكردووە ئێمەش نەچینە ژێر ئەو بێمنەتییەی ئەو حزبە بۆیە دەستمان لەكار كێشایەوە.\nلەماوەی ڕابردووش چەندان كەسی تر لەناو كۆمەڵی ئیسلامی كوردستان دەستیان لەكار كێشایەوە و تا ئێستە هیچ ڕوونكردنەوەیەك لەلایەن بەرپرسانی ئەو حزبە نەدراوە.


فەهرەنهایت ٤٥١، ڕۆمانێکی خەیاڵی زانستییە و نووسەری ئەمریکایی"ڕەی برادبێری" لە ساڵی ١٩٥٣ نووسیویەتی و "سەیوان محەمەد" لە زمانی ئینگلیزییەوە کردوویەتی بە کوردی، وەرگێڕی ئەم کتێبە ئاماژە بۆ ئەوە دەکات؛ ئەم ڕۆمانە یەکەمین ڕۆمانی خەیاڵی زانستییە بە زمانی کوردی.\nفەهرەنهایت ٤٥١، بەگشتی تیشک دەخاتە سەر مەترسییەکانی دونیای تەکنەلۆژیا و سەردەمی خێرایی کە لەناو ئەو دونیایەدا دروستدەبێت، نووسەر مەترسی و پێشبینییەکانی خۆی لە میانی کارەکتەرەکانی نێو ڕۆمانەکەوە بۆ خوێنەر دەخاتە ڕوو.\nسەبارەت بە هۆکاری هەڵبژاردنی ئەم ڕۆمانە بۆ وەرگێڕان "سەیوان محەمەد" بە سولی ئۆن-ی ڕاگەیاند: لە کاتی وەرگێڕانێکی وتارێکی کۆستیکا براداتان بۆ "ڕەخنەی چاودێر"، بە ڕێکەوت بەم ڕۆمانە ئاشنابووم. لەوێدا نووسەر ئاماژەی بۆ ئەو بەشەی ڕۆمانەکە کردبوو کە تێیدا کارەکتەرەکان ڕۆڵی بەرگی کتێب دەبینن و ژیانی ئەوان جگە لە لەبەرکردنی سەرلەبەری کتێبەکان چ گرنگییەکی تری نییە. خەڵکانێک، لە ناو دونیایەکدا کە سەرلەبەری نوقمی تەکنۆلۆژیایە و کتێب وەک مەترسیدارترین شت تەماشا دەکرێت، دێن و ژیان و بوونیان بە تەواوی بۆ پاراستنی تەنیا شکۆ و شانازی مرۆڤایەتی تەرخان دەکەن، کە ئەویش کتێبی نووسەرە مەزنەکانە.\nئاماژەی بۆ ئەوەیش کرد: ئەو دەروازەیە بەس بوو کە وام لێ بکات سۆراخی ئەم ڕۆمانە بکەم و کە تێکستەکەشم چنگ کەوت هەر لەگەڵ خوێندنەوەیەکی خێرایدا خۆشم ویست. ڕەنگە ئەوەی وای کرد پتر سوور بم لەسەر وەرگێڕانی ئەوە بێت کە ڕۆمانی خەیاڵی زانستی ئەو بەشەی ئەم ژانرە بێت کە لە دونیای ئەدەبی ئێمەدا، چ بە نووسین و چ بە وەرگێڕان، بە تەواوی فەرامۆشکراوە. بۆیە بڕیارمدا کار لەسەر وەرگێڕانی بکەم. ئەودەم لەگەڵ هاوڕێیانی غەزەلنووس قسەم کرد و ئەوانیش دەست بەجێ پێیان باش بوو، سوپاسیان دەکەم بۆ ئەوە.\nلەبارەی تەکنیکی نووسنی ڕۆمانەکەوە "سەیوان محەمەد"ی وەرگێڕ وتی: تەکنیکی نووسەر لە نووسینی ڕۆمانەکەدا تەکنیکی گێڕانەوەی کەسی سێ یەمە، واتە کارەکتەرەکان لەسەر شانۆ لەبەردەمماندا دەردەکەون و گێڕەرەوەیەک لە دەرەوەی تێکستەکە ڕووداوەکانمان بۆ دەگێڕێتەوە. زمانی نووسەرەکە زمانێکی شیعری قووڵ نییە، بە تایبەت کە باس لە بێڕۆحیی دونیای بە تەکنۆلۆژیا قان دراو دەکات، لەگەڵ ئەوەشدا کە دێتە سەر باسکردنی هەندێک دۆخی تەنیایی ئەو کارەکتەرانەی کە درک بە بێمانایی ئەو ژیانە دەکەن، زمانی نووسین خاڵی نییە لە شیعرییەت. سەرباری هەموو شتێک ڕۆمانەکە لە فۆرمێکی زۆر سادەدا نووسراوە کە خوێنەر ماندوو ناکات، سادەییەک کە ڕەنگە یارمەتیدەر بێت لە پیشاندانی ترسی نووسەر لەو جیهانە دیستۆپییەی کە وێنای کردووە و دەشێت لە داهاتوودا دوورکەوتنەوە لە قووڵاییەکانی خوێندنەوە و ڕۆچوون لە تەنکاییەکانی تەکنۆلۆژیادا بیهێنێتەدی، کە ئێستا بەرایی دەرکەوتنی کەم تا زۆر هەست پێ دەکەین...


کەمپین و خونیشاندانێن کوردا ل ئەورۆپا – Malame\nعیراق.. ئۆپراسیۆنەك بۆ ڕامالینا داعش دەستپێكر\nزاخۆ.. د سێیەم ڕوودانا هاتنوچوونێدا كەسەكی گیانێ خۆ ژدەستدا\nتوركیا ب فەرمی كوشتنا هژمارەكا ئەفسەر و سەربازێن خۆ راگەهاند\nد ئۆپەراسیۆنەکا هێزێن عێراقێ دا چار بەرپرسێن بلندێن داعشێ هاتنە کوشتن\nرۆسیا: ل تەڤایا جیھانێ دەستڤەدانێ د ھەلبژارتنێن چ وەڵاتەکێ دا ناکەیین\nدانیمارک دێ بالیۆزخانەیا خۆ ل بەغدا ڤەکەت\nکەمپین و خونیشاندانێن کوردا ل ئەورۆپا\nKurdistan 17 ئایار، 2020\n113 3 خوله‌كان\nوەلاتێن ئەوروپی دستور بو ملەت و وەلاتێن خو دانانە.\nیاسایێن مافێن کەمپین و خونیشاندانا ژی د ناڤ وان دستوران دا هەنە. ئەو یاسا رێکی یان مافی دەنە ھەرکەسەکی و هەر لایەنەکی بو ئاریشە و کێماسیا ب کەمپینا رابن و خونیشاندانا بکەن.\nد ڤان ٣٠ یان ٤٠ سالێن بوری دا گەلەک کوردا قەستا وەلاتێن ئەوروپی کرنە و بووینە هەڤوەلاتێن وان وەلاتان.\nکوردا ژی ل ئەوروپا ماف هەبوویە و یێ ھەی بو پرسێن خو یێن نەتەوەیێ و وەلاتێ خو کوردستانێ ب کەمپینا رابن و خونیشاندانا بکەن.\nد ٣٠ یان ٤٠ سالێن بوری دا کوردان ژی بو پرسێن نەتەوەیی گەلەک کەمپین و خونیشاندان کرنە.\nبێگومان، وەختێ کورد ب کەمپینەکێ رادبن یان خونیشاندانەکێ دکەن ئەو حەز دکەن ھەوارا خو بگەھینە سازیێن وان وەلاتا و داخازا ھاریکاریێ ژ وان بکەن\nل ڤێرێ دڤێت ئەم پرسیارەکێ ژ خو بکەین!.\nئەرێ ژ وان ھەمی کەمپین و خونیشاندانێن کوردا د ڤان ٣٠ یان ٤٠ سالێن بوری دا ل ئەوروپا کرین رێژە چەند ژ سەدێ سەروک و حوکمەتێن وان وەلاتێن ئەوروپی د ھەوارا کوردا ھاتنە و ھاری کوردا کریە؟.\nب دیتنا من سەرکردە و حوکمەتێت ئەورۆپی ١٥٪ ژی د ھەوارا کوردا نەھاتنە!. ١٥٪ گەلەک کێمە!.\nئەز ھزر دکەم هەکە ئەنجامێن کەمپین و خونیشاندانێن کوردا ژ ٥٠٪ کێمتر بن، باشترە کورد وان کەمپین و خونیشاندانان نەکەن!.\nئەز باوەر ناکەم کو کوردا هزرا خو د ڤێ رێژەیا کێم دا کربیت!. ژ بەر کو مخابن کورد ملەتەکێ هەستنازکە (عاطفی یە).\nیا ژ کوردان ڤە یا گرنگ هەما بەس ئەوە کو ئەو کەمپینا و خونیشاندانا ل بەر پەرلەمانێن ئەوروپی بکەن و هزر دکەن هەکە وان ئەو کەمپین و خونیشاندان کرن خلاس کوردستان دێ رزگار بیت. لێ نە چ ئەنجامێن پێشچاڤ بدەست ڤە دئینن و نە ژی کوردستان رزگار دبیت!. بو وان ئەو ئێک نە ئاریشە یە. یا گرنگ ئەوە کو وان کەمپین و خوپیشاندان کر.\nپرسیار: ئەرێ بوچی حوکمەتێن ئەوروپی وەکی پێدڤی و د تەنگاڤییا دا ھاری مە ناکەن؟.\nچنکو ئەو چ پێنگاڤا ناھاڤێژن ھەکە د بەرژەوەندیێن وەلات و ملەتێن وان دا نەبن!.\nل دەڤ وان یا هەری گرنگ ئەوە کو ل وەلاتێن وان مافێ مروڤا و مروڤایەتی و ئازادی و دادپەروەری بو ملەتێن وان ھەبیت. ئەو چ جارا بەرژەوەندیێن وەلات و ملەتێن خو بو پەیداکرنا مافێن مروڤا، مروڤاتیێ، ئازادیێ و دادپەروەریێ ل وەلاتەکێ دی یان بو ملەتەکێ دی تێک نادەن!.\nھەکە ل دژی سەرکردایەتی یان رژێمەکا وەلاتەکێ دی رابن ژی ئیلاھ بەرژەوەندیێن وان یێن د هندێ را و یان بو پاراستن یان بو ب دەستڤەئینانا دەستکەفتان ب وی کاری رادبن!.\nبوچی حوکمەتێن ئەوروپی گوھێ خو نادەنە کەمپین و خونیشاندانێن مە کوردا، ھاری مە ناکەن و مە ژ ھەژی دەولەتبوونێ نابینن؟.\nمخابن کوردیت دەرڤەی وەلاتی ژی د ناڤ خو دا ئێک نینن. دژاتیا ئێک دکەن. بو ئێکودوو د خرابن!. ژ کەربێن ئیکودوو دا هەر هندەک کورد یێن چووینە دگەل حزبەکا وەلاتێن ئەوروپی ئانکو خو ل دەرڤەی وەلاتی ژی د ناڤ حزبێن وەلاتێن ئەوروپی دا ژی ئێک نینن!.\nنوکە بو نموونە بەس ل ئوسلو بەلکی ژ ٣٥ کومەلێن گەنج و لاو و ژن و ئافەرەتا یێن ب ناڤێ کوردان ل دەڤ باژێرڤانیا ئوسلو دقەیت کرینە!.\nئەو جئدابوون و رەفتارێن وان زەرەرێ دگەھینتە وان ب خو و ناڤودەنگێن وان و ئەو ب دەستێن خو خو ل پئێشچاڤێن حوکمەتێن ئەوروپی کێم دکەن!.\nڤێجار ل کوردستانێ ژی خرابترە، سەرکردێن حزبێن مە کوردا بو پارە و مالێ دونیایێ ھەتا خو ل دونیایێ هەمیێ بر و خو ل پێشچاڤێن دونیا عالەمی شکاند!.\nئەرێ ئەوروپی پێتر حەژ ترک و عەرەب و فارسا یان مە کوردا دکەن؟.\nمخابن ٩٠٪ کورد ل دەرڤەی وەلاتی ژ بەر هەستنازکبوونا خو یا زێدە ھزر دکەن کو حوکمەتێن ئەوروپی پێتر ژ عەرەب، ترک و فارسا حەژ مە کوردا دکەن. بەلێ چ راستی بو وێ چەندێ نینە!. حوکمەتێن ئەوروپی سەد ژ سەدێ پێتر حەژ ترک و عەرەب و فارسا دکەن چنکو ئەو خودان دەولەت و پارە نە و بەرژەوەندیێن وان دگەل ئێک هەنە!. ئەو پێتر ل خوشیێ و مفا و بەرژەوەندیێن خو دگەریێن!.!.\nد ڤان ٤ سالێن دوماهیێ دا ژ لایەکی ڤە حوکمەتا عیراقی یا داگیرکەر کەرکوک و باژێرن باشور و ژلایێ دی ڤە حوکمەتا ترکیا یا داگیرکەر عەفرین و چەندین باژێرێن رۆژئاڤا ل پێشچاڤێن ئەوروپیا داگیر کر و بهارا پێتر سەرۆکێن ئەوروپا گوت کو ئەو نەرەعەتیا عیراق و ترکیا تێدگەهن و عیراق و ترکیا د حەقن!. چ وەلاتین ئەورۆپی هاری مە کوردا نەکر و هێرشێن عیراقێ و ترکیا نەراوەستاندن هەرچەندە کوردا ل باشور و رۆژئاڤا د شەرێ داعشێ دا ١٣ یان ١٤ هزار شەهید دان!.\nئەوروپی گەلەک بەحسێ مافێن مروڤا دکەن!.\nئەرێ ما کورد نە مروڤن؟.\nکا مافێن مروڤا بو کوردا؟.\nبوچی ترک، عەرەب و فارس ملەتێ کورد بندەست کریە و مافێ وان نادەنێ؟\nئەرێ ما ترک، عەرەب و فارس و ئەوروپی ب تنێ مروڤن؟.\nئەرێ تێکەلیێن حوکمەتێن ئەوروپی دگەل کوردا و داگیرکەرێن کوردستانی د چاوان؟.\nوەکی تێکەلیا د ناڤبەرا زەنگین و فەقیران دا یە!.\nزەنگین ھەڤالینیا فەقیرا ناکەن!. بەس ھەڤالینیا زەنگینێن وەکی خو دکەن!.\nراستە کو کتوماتەکا سیاسەتمەدارێن ئەوروپییا دوستێن کوردانن. بەس بھارا پێتر ئەون ئەوێن کەتی و رەوشا وان پیچەکێ ژ یا کوردان باشترە!.\nئانکو ئەوروپی وەک حوکمەت حەژ ملەتێ کورد ناکەن چنکو ئەم د بێ دەولەت و حەکمەتین!.\nپرسیار: ئەرێ پا ئەم چ بکەین؟\n١) مادەم حوکمەتێن ئەوروپی وەکی پێدڤی و د تەنگاڤیا دا ھاری مە کوردا نەکەن دڤێت ئەم کورد بەس ب رێکا کەمپینا و خونیشاندانا ھەوارا خو بەینە دەڤ وان و داخازا هاریکاریێ ژێ بکەین!.\n٢) دڤێت کوردێن دەرڤە خو چێکەن، ببنە ئێک، ژ دل هاری ئیک بکەن و پشتا خو بەس ب خو گەرم کەن یان ھەکو ئەم ب کوردیا عەرەبی دبێژین دڤێت کورد ئیعتیمادا خو بدەنە سەر خو. کورد ژدل بو نەتەوا خو شول کەن، ژدل ل بھا و نرخێن خو یێن نەتەوەیی (زمان، ئەدەبیات، چاند (وەکی گێرانا ئاهەنگا نەوروزێ پێکڤە)….ھد.) خودان دەرکەڤن. دڤێت کورد بەرژەوەندیێن وەلات و ملەتێ خو بداننە د سەر بەرژەوەندیێن شەخسی، حزبی و عەشائیری و یێن بیانی دا و دەست و دەڤ ژ بەرژەوەندیێن خو یێن شەخسی و حزبی بەردەن!.\nب ئێک ھێز جھێ خو د ناڤ حزبێن سیاسی یێن وەلاتیت ئەوروپی دا رێکبێخن داکو هەکە ئەو حزبا ئەو دگەل روژەکێ چوو سەر حوکمی ب هاریکارییا ئەندامین خو یێن کورد هاری کوردان بکەن!.\nھەکە کوردا ئەو تشتێن باش ھەمی کرن حوکمەتێن ئەوروپی دێ ھزرەکێ بو کوردا کەن و دێ بێژن ئەڤە ملەتکێ ژیر و د ئێکگرتی و ئەو مە کوردا ژھەژی دەولەتبوونێ بینن و هوسا دێ شێن ئەنجامێن مەزن و باش بدەست خو ڤە ئینن.\n14 ئه‌یلول، 2020\n10 ئه‌یلول، 2020\nبو ئێکەمین جار رێورەسمێن زەرەدەشتیا ل دهوکێ هاتنە ب رێڤەبرن\n2 ئه‌یلول، 2020


ئه‌گه‌ر قه‌رز زیادەی بێتە سه‌ر حه‌رامه.؟\nئایا وه‌رگرتنى پاره به‌قه‌رز به‌م شێوه‌یه چۆنه: بو نموونه كه‌سێك دولار ده‌دا به كه‌سیك به‌مه‌به‌ستى قازانج ، چۆن؟ بڵێین كابرا ده‌ڵێ ئه‌مڕۆ سه‌د دۆلار به(١٤٨٠٠٠)دیناره من پێت ده‌فرۆشم به(١٥٥٠٠٠دینار بۆ ماوه ى یه‌ك مانگ كاتێ قه‌رزه‌كه دێنێته‌وه دۆلارى بردوه دینار ده‌هێنێته‌وه، واته لێره‌دا كابراى كه پاره‌كه‌ى داوه له هه‌ر سه‌د دولارێك بڕى ٧٠٠٠ دینارى قازانج كردووه، به‌ڵام به مه‌رجێك تاماوه‌ى ئه‌م مانگه دۆلار هه‌ر وه‌ك خوى بێت هه‌ستان و دابه‌زینى نه‌بوو بێت. جا ئایا ئه‌م پاره وه‌رگرتنه چۆنه له شه‌رعدا؟ خوا جه‌زاتان باته‌وه .\nوەڵام - ژمارەی پرسیار 698\nسوپاس و ستایش بۆ په‌روه‌ردگار، دروود و ڕه‌حمه‌ت له‌سه‌ر پێغه‌مبه‌ر نازدار صلی الله‌علیه وسلم هه‌م له‌سه‌ر ئال و یاران.\nبه وه‌ڵامی پرسیاره‌که‌ی به‌ڕیزتان :\nقه‌رزدان له ئیسلامدا یارمه‌تییه‌کی بێ به‌رامبه‌ره، شتێک، پاره بێت یان که‌ل و په‌ل ئه‌ده‌ی به که‌سێکی تر بۆ ماوه‌یه‌کی دیاری کراو بێت یان کراوه! پاشان ئه‌یش ده‌یگێرێته‌وه وه‌ک خۆی جا ئایا هه‌مان شت بێت یاخوود به‌شتێکی تر به‌ڵام هه‌مان نرخی هه‌بێت ئه‌گه‌ر فه‌وتابوو.\nئه‌وه‌ی تۆ باسی ده‌که‌ی قه‌رزدانه به سوو(الربا)! چونکه زیاده‌یه‌کی مسۆگه‌ری دێته‌وه سه‌ر.\nجا یان قه‌رزده‌ر با قه‌رزه‌که بدات به‌بێ زیاده و باشتریش وایه که هه‌مان جۆر پاره وه‌رگرێته‌وه، یان پاره‌یه‌کی تر به‌ڵام به نرخی رۆژی دانه‌وه.\nیان ئه‌وه‌تا دۆلاره‌که بفرۆشه به دینار یان به پێچه‌وانه‌وه به‌ڵام به نرخی ئه‌وکاته‌ی که کرین و فرۆشتنه‌که ده‌که‌ن نه‌وه‌ک گرانتر، چونکه به‌گران پاره فرۆشتن نابێت! پاره به‌پاره وه‌ک فرۆشتنی شتێک نییه به‌گرانتر، که ئه‌میان جائیزه به‌مه‌رجی ئه‌وه‌ی ئه‌و گرانییه زۆر له حه‌ققی خۆی زیاتر نه‌بێت.\nخوای گه‌وره خۆی زانا و به ئاگایه\nکۆتای ووته‌مان ئه‌ڵێن سوپاس بۆ ئه‌و په‌روه‌ردگاره‌ی که ڕێگا ڕۆشنکه‌ره‌وه‌ی هه‌موو جیهانه .\n(وصلی الله علی نبینا محمد وعلی آله وصحبه وسلم.)\nئه‌م پرسیاره وه‌ڵام دراوه‌ته‌وه :\nله‌لایه‌ن (باوکی شه‌هید) به‌ڕێز.\nژمارەی بینین 430


زنجیرە و فلیمەکانی ڤایۆلێت ئێڤێرگاردەن | شانۆڤان\nزنجیرە و فلیمەکانی ڤایۆلێت ئێڤێرگاردەن\nشاخەوانon 8 مانگ لەمەوبەر 8 مانگ لەمەوبەر سەرنجێک بنووسە لەسەر زنجیرە و فلیمەکانی ڤایۆلێت ئێڤێرگاردەن\nڤایۆلێت ئێڤێرگاردەن ناوی زنجیرەیەکی یەک وەرزییە کە لە ساڵی ٢٠١٨دا بڵاو بووەوە. ئەوەندە چیرۆکێکی خەمهێن و هەستبزوێنە کە پێموا نییە کەسێک هەبێت، دیبێتی و نەگریابێت. ڤایۆلێت کچێکە لە کاتی شەڕدا وەکوو کەرەستەیەکی جەنگی کەڵکی لێ گیراوە و پاش ئەوەی کە شەڕ تەواو دەبێت، دەست دەکات بە ئیشی نامەنووسین لە کۆمپانییایەکدا کە پێ دەڵێن بووکەڵەکانی زەینی نادیار (Auto Memory Dolls). ئەم نامەنووسانە لە بری کەسانی دیکە نامە دەنووسن. نامە دەنووسن بۆ کەسانێک کە ڕەنگە بە پێی یاساکان قەد نەیانبینن و نەیانناسن. کاتێک کەسێک دەیەوێت نامەیەک بنووسێت و خۆی توانای دەربڕینی هەستەکانی نییە یارمەتی لەم کچانە وەردەگرێت بۆ نووسینی نامەکان و ئەمانیش نامەکان تایپ دەکەن.\nڤایۆلێت کە لە جەنگدا هەردوو دەستی لەدەست داوە و ئێستا دەستی دەستکردی ئاسنینی هەیە کە هێمای ئەو بێڕۆحی و بێهەستییەیە کە جەنگ درووستی کردووە. ئەو مرۆڤێکە هیچ هەستێک ناناسێت بێجگە شەڕ و جەنگ و کوشتن نەبێت و ئیستا لە ڕێگای نامەکانەوە دەیەوێت لە دوا ڕستەی فەرماندەکەی بە ناوی گیلبەرت تێبگات کە پێی گوتبوو ‘خۆشم دەوێی’.\nڤایۆلێت ئەگەرچی سەرباز بووە و لە جەنگدا شەڕی کردووە بەڵام ڕوومەتێکی ساوایانەی هەیە و سەرنجی هەمووان بۆ خۆی ڕادەکێشێ. یارمەتی خەڵک دەدات بەڵام هەموو شتێک وەکوو ئیش و فەرمان جێبەجێ دەکات، ئەگەر یارمەتی کەسێک دەدات لە بەر فەرمانەکان و ئەرکەکانییە نەک هەستەکانی؛ هەر وەکوو سەربازێک. بە نووسینی نامەکان و دەربڕینی هەستەکان لە ڕێگای وشەکانەوە، هەستە بزربووەکانی دەدۆزێتەوە و دەبێت بە باشترین و ناودارترین نامەنووس یان بڵێین بووکەڵە کە لە فلیمەکەدا بەو ناوە بانگیان دەکەن. یەکێک لە بیرۆکە و خاڵە گرینگەکانی فلیمەکە ئەوەیە کە سەربازێک یان باشتر بڵێین کەرەستەیەک چۆن دەگات بە هەستێکی مرۆیی و ئەو شتەی تێدا کوژراوە زیندوو دەکاتەوە. چۆن دەستێکی ئاسنین بە مەکینەیەکی ئاسنینییەوە لە ڕێگای وشەکانەوە جوانترین و بەسۆزترین هەستەکان دەگوازێتەوە؛ هەستگەلێک کە لە ناخی کەسایەتییەکاندا پەنگیان خواردووە و دەرنابڕدرێن.\nلە ٢٠١٩دا فلیمێکی سینەمایی لێ درووست کرا بە ناوی ڤایۆلێت ئێڤێرگاردەن: هەتاهەتایی و بووکەڵەی زەینی نادیار. لەم فلیمەدا ڤایۆلێت دەچێت بۆ لای کچێکی خانەدان بە ناوی ئیزابەلا یۆرک کە لە خوێندنگە یارمەتی بدات بۆ فێربوونی ڕەوشتی تایبەت بە کچانی خانەدان. سەرتا ئەو کچە متمانە بە ڤایۆلێت ناکات بەڵام پاشان کە دەبینێت ڤایۆلێت هیچ گرینگییەک بە دۆخی کۆمەڵایەتی ئەو نادات پێوەندییەکی دۆستانە لە نێوانیاندا درووست دەبێت. دواتر ڕوون دەبێتەوە کە ئیزابێلا لەڕاستیدا ئێمی بارتلەت_ە، کچێکی زۆڵی بنەماڵەی یۆرک کە ژیانێکی هەژار ژیاوە و منداڵێکی ساوا واتە تایلۆر کە بێسەرپەرشتە، بەخێو دەکات و بڕیار دەدات ئەو شتانەی لە ژیانی خۆیدا بزر بوون، بۆ ژیانی ئەو منداڵە دابینی بکات. بەڵام بنەماڵەکە شوێنی هەڵدەکەن و دەیدۆزنەوە و داوای لێدەکەن بگەڕێتەوە نیو بنەماڵە و لە بەرانبەردا ئەوانیش ژیانێکی چاک بۆ تایلۆر دابین بکەن کە ئەم لەو هەژاریەدا ناتوانێ بە باشی بەخێوی بکات. ئێمی_ش نابەدڵ لە بەر ژیانی تایلۆر ئەوە قبووڵ دەکات. پاشان داوا دەکات ڤایۆلێت نامەیەکی بۆ بنووسێت و بینێرێت بۆ تایلۆر. بێنیدیکت کە پۆستەچیی ڕێکخراوەکەیە نامەکە دەگەیەنێتە تایلۆر کە لە هەتیوخانەیەکدا دەژیت…\n*ئەم فلیمەش وەکوو زنجیرەکە زۆر هەستبزوێنە بەڵام بە ڕای من ئەم چیرۆکە هێزی فلیمێکی سینەمایی نەبوو و هەر وەکوو ئەڵقەیەک لە وەرزێکی نوێ بوایە گونجاوتر دەبوو. بەڵام بەگشتی دیتنەوەی ڤایۆلێت و دونیای زنجیرەکە چێژبەخش دەبێت بۆ ئەوانەی زنجیرەکەیان دیوە.\nفلیمی ڤایۆلێت ئێڤێرگاردەن ٢٠٢٠ دوا ئەڵقە و کۆتایی زنجیرەکەیە. لەم مانگەدا لە ژاپۆن بڵاو بووەتەوە و ماوەیەک دەخایەنێت تاکوو لە نێت دا بەردەست بێت بۆ سەیر کردن.\nگوایە ئەم فلیمە درێژەیەکی زنجیرەکەی ساڵی ٢٠١٨ەیە و شوێنی چیرۆکی ڤایۆلێت دەگرێت کە هێشتا نەیتوانیوە گیلبەرت لە بیر بکات. ڕۆژێک دەگات بە دایتفراید، براکەی گیلبەرت، کە پێی دەڵێ گیلبەرت لەبیر بکات و شوێنی ژیانی خۆی بکەوێت بەڵام ئەمە بۆ ڤایۆلێت نەکردەیە. ماوەیەک پاش ئەمە مشتەرییەکی لاو پێوەندی دەکات بە ڤایۆلێتەوە لە کاتێک دا لە نێو عەنباری کۆمپانیاکەدا نامەیەکی بێناونیشان دەدۆزنەوە…


شەفافیەت یا گەوجاندن! … هێمن حەسەن – Denegkan\nشەفافیەت یا گەوجاندن! … هێمن حەسەن\nبزوتنەوەی گۆڕان ئەیانەوێ وا نیشانی خەڵکی کوردستان بدەن کە ئەوان لەهەسارەیەکی تری دور لەم زەمینەوە هاتون وخاوەن کلتورو دابونەریتێکی جیای کۆمەڵایەتی و سیاسین لەو بارو دۆخە ڕیالیستیەی کە ئەمڕۆ کۆمەڵگەی کوردیەی تیدا ئەژی. ئەم جۆرە مامەڵە و یاریە سیاسیانە بەلای خەڵکەوە نەک هەر جێی باوەڕ نیە بەڵکو مایەی گاڵتەجاڕیشە. بزوتنەوەی گۆڕان ئەیانەوێ لە ڕێگەی گەوجاندنی خەڵکەوە، بەناو شەفافیەتی دارایەوە لە ڕێگەی میدیاکانەوە بانگەشە بۆ داوێن پاکی خۆیان بکەن.\nگەوجاندنی خەڵکی ئەگەر لە دزی و گەندەڵی قێزەونتر نەبێ ئەوا کەمتر نیە! بزورتنەوەی گۆڕان لە سایتی سبەیدا راپۆرتی دارایی حیزبەکەیان بەم جۆرە بڵاو کردۆتەوە.\nلە خشتەی یەکەمدا داهاتی دارایی خۆیان بۆ مانگی ئازاری ٢٠١٢ ئاوا ئەخەنە ڕو.\nکەواتە داهاتی بزوتنەوەی گۆڕان ئەگەر وەک خۆیان ئەڵێن بەس ئەم سەرچاوانە بن ئەوا تەنها لە مانگی ئازار ٢٠١٢ دائەکاتە بڕی 833 688 486 ملیۆن دینارە\nلە خشتەی دواتردا خەرجیەکانی مانگی ئازاری ٢٠١٢ بەم شێوەیە ئەخەنە ڕوو\nهەرچەندە سەرنج و تێبینی زۆر هەیە لەسەر داهات و خەرجیەکان. بەڵام ئەوەی زۆر بەلای منەوە سەرنج ڕاکێش بوو ئەو بەشەیە کە لەخشتەکە دا باس لە (خەرجی میوانداریەکان لەکاتی هاتنی لایەنە سیاسەکان وقونسوڵیەت و ڕێکخراوەکان) ئەکات بۆ لای بزوتنەوەی گۆڕان کە تەنها بڕی 2 440 000 (دوو ملیۆن و چوار سەدو چل) هەزا دیناری تێچوە. هەرچەندە ڕون نیە کە ئەمە بە دیناری سعودی هەژمار کراوە یا بە دیناری عێراقی؟\nئەگەر بڵێن بە دیناریی عێراقی هەژمارکراوە، ئەوا شەفافیەتیش وەک گەندەڵی ئەمیان لە قوڕبەسەری ئەویان لە گەوجاندنی خەڵکی شتێکی کەیان لە هەگبەدا نیە بۆ ئێمەی کورد.\nمن لە کوردستان ناژیم لەبەر ئەوە ئاگاداری باری ئابوری کوردستانیش نیم! تەنها ئەوەندە نەبێ کە لە ڕێی هاوڕێ و کەس و کار و میدیاکانەوە باس لە هەڵاوسانی ئابوری ئەکەن لە کوردستان. هەڵاوسانی ئابوریش واتە گرانی. جا ئەگەر بێت و لە ووڵاتێکدا کە گرانی یا هەڵاوسانی ئابوری تێدا بەرقەرابێت و هاوکات حیزبیکی زول و زەبەلاح بۆ مەسرەفی میوانداری سەدان کەس لە مانگێکدا کە سەردانیان ئەکەن تەنها بکاتە نزیکەی دوو ملیۆن دیناری عێراقی ئەوا لێرەدا بەرەو ڕوی دوو بۆچون ئەبینەوە.\nکوردستان ووڵاتێکە دورە لە هەڵاوسانی ئابوری. بۆیە خەڵک ئەتوانن بە خۆشگوزەرانی بژین، کەواتە دەسەڵاتی سیاسی کورد لە ماوەی ڕابوردودا خزمەتێکی گەورەیان بەخەڵکی کوردستان کردوە. کە ئەمەش جێی ستایشە پێویستە خودی بزوتنەوەی گۆڕانیش ستایشی دەسەڵاتی سیاسی کورد بکات کە هەلومەرجێکی ئابوری وایان ڕەخساندوە کە حیزبەکەیان بتوانێ بە بڕی تەنها دوو ملیۆن دیناری عێراقی دەیان و سەدان میوانانی بارەگاکانیان بەڕێ بکەن. ئەمەو لەکاتێکدا لە زوربەی ووڵاتانی تری دونیادا خێزانێکی میواندار ناتوانێ بەو بڕەپارەیە خەرجیەکانی دەستەبەر بکات.\nگۆڕان نەک هەر شەفاف نیە بەڵکو ئەیەوێ بەم جۆرە بانگەشانە خەڵکی کورد بگەوجێنێ و خوێ بکاتە چاوی خەڵکەوە کە گوایا ئەوان لە حیزبەکانی تری ناو گۆڕەپانی سیاسی کوردستان زیاتر خەم خۆری خەڵکن و داهات و دارایی خەڵکی کوردستان بە فیڕۆ نادەن. کە بێگومان ئەم جۆرە بانگەشەو پڕوپاگەندە درۆیانە لەدنیای عەولەمەی ئەمڕۆدا هەر زوو ڕیسوا ئەبن.\nلەبەشی داهاتەکانی ڕاپۆرتە درایەکەی مانگی ئازاری ٢٠١٢ ی گۆڕاندا هاتوە کە نزیکەی 833 (هەشت سەدو سی وسێ) ملیۆن دینار داهاتیان بوە، بەڵام خەرجیەکانیان نزیکەی 302 (سێ سەدو دوو) ملیۆن دینار بوە کەواتە نزیکەی 500 پێن سەد ملیۆن دینار ماوەتەوە لە خەزێنەی گۆڕاندا. ئالێرەدا یەک پرسیاری جەوهەری سەر هەڵ ئەدات کە برادەرانی گۆڕان ڕەنگە لە ڕاپۆرتەکەیاندا لە بیریان چوبێ ئیشارەی پی بدەن یاخود نەیان ویستوە باسی بکەن چونکە باس کردنی ئەم جۆرە شتانە بڤەیە. یا هەر باسکردنی ئەم جۆرە شتانە خۆی لەخۆیدا لە دەرەوەی بازنەی شەفافیەتە، بۆیە هەر پێویست ناکات ئیشارەیشی پێ بدرێ. ئەویش موچە و خەرجی لێپرسراوان و سەرانی گۆڕانە کە لە ڕاپۆرتەکەدا ئیشارەی پێ نەدراوە. تۆ بڵێی ئەو 500 ملیۆنە زیادەیە حەپەلوشی گیرفانی لێپرسراوان و هەڵسوڕاوانی گۆڕان بێت؟ یاخود لە کۆتایی ساڵدا لە ڕاپۆرتێکی دورودریژدا بە ڕونی و شەفافیەتەوە هەموو دارایی خۆیان ئاشکرا ئەکەن. تا سەری ساڵ ماڵ ئاوا!\nهێمن حەسەن/ سوید\nPrevious بالوولی دانا و قەرەقووش\nNext جه‌نابی جه‌لال تاڵه‌بانی به ناوی عێراقه‌وه له 14ی 4 ی ئه‌مساڵ داوای لێبوردن له كورد بكه